**Models per a la implantació del Sistema intern d’Alertes a ens locals**

Document elaborat pel Grup de Treball de Bon Govern

de la Xarxa de Governs Obertes de Catalunya

Desembre de 2023

****[**Xarxa de Governs Oberts de Catalunya**](https://governobert.gencat.cat/ca/que-es/Organs-de-coordinacio-impuls-i-control/xarxa-governs-oberts-catalunya/index.html)

Imagen que contiene exterior, firmar, botella, gente


Descripción generada automáticamenteZ:\FUNDACIÓ TRANSPARÈNCIA I BON GOVERN LOCAL\5.PROJECTES\10. XGT - Canals de denúncia\Model Governança AOC\Reglament tipus\Logos\DiBa_Logo.jpgImagen que contiene Interfaz de usuario gráfica

Descripción generada automáticamente

Logotipo

Descripción generada automáticamente con confianza mediaLogotipo, nombre de la empresa

Descripción generada automáticamente

****Col·laboració:



**Índex**

[1. Context 4](#_Toc152322460)

[2. Models d’Instrucció i de Reglament 5](#_Toc152322461)

[Annex 1. Model d’Instrucció: 10](#_Toc152322462)

[Instrucció de funcionament del Sistema intern d’Alertes de l’Ajuntament de XXX 10](#_Toc152322463)

[Preàmbul 10](#_Toc152322464)

[Capítol I. Disposicions generals 11](#_Toc152322465)

[Article 1. Objecte i finalitat 11](#_Toc152322466)

[Article 2. Règim jurídic 12](#_Toc152322467)

[Article 3. Definicions 12](#_Toc152322468)

[Capítol II. Àmbit d’aplicació 12](#_Toc152322469)

[Article 4. Àmbit objectiu 12](#_Toc152322470)

[Article 5. Àmbit subjectiu 12](#_Toc152322471)

[Article 6. Àmbit material 13](#_Toc152322472)

[Capítol III. Sistema intern d’Alertes 13](#_Toc152322473)

[Article 7. Registre de les comunicacions 13](#_Toc152322474)

[Article 8. Responsable del Sistema intern d’Alertes 13](#_Toc152322475)

[Article 9. Funcions del responsable del Sistema intern d’Alertes 14](#_Toc152322476)

[Article 10. Canal intern d’alertes 14](#_Toc152322477)

[Article 11. Mitjans compartits 15](#_Toc152322478)

[Article 12. Confidencialitat i anonimat 15](#_Toc152322479)

[Capítol IV. Procediment de tramitació de les comunicacions 15](#_Toc152322480)

[Article 13. Requisits i forma de presentació de les comunicacions 15](#_Toc152322481)

[Article 14. Contingut de les comunicacions 15](#_Toc152322482)

[Article 15. Comunicació amb l’informant 15](#_Toc152322483)

[Article 16. Recepció de les comunicacions 15](#_Toc152322484)

[Article 17. Admissió de les comunicacions 16](#_Toc152322485)

[Article 18. Comprovació dels fets 16](#_Toc152322486)

[Article 19. Deure de col·laboració en les tasques de comprovació 17](#_Toc152322487)

[Article 20. Termini per respondre les actuacions d’investigació 17](#_Toc152322488)

[Article 21. Compareixença de la persona afectada 17](#_Toc152322489)

[Article 22. Finalització del procediment 17](#_Toc152322490)

[Article 23. Resposta a la comunicació 18](#_Toc152322491)

[Capítol V. Tractament de dades personals 18](#_Toc152322492)

[Article 24. Tractament de dades personals 18](#_Toc152322493)

[Capítol VI. Publicitat i transparència 18](#_Toc152322494)

[Article 25. Publicitat del Sistema intern d’Alertes 18](#_Toc152322495)

[Disposició transitòria 18](#_Toc152322496)

[Annex 2. Model de Reglament 19](#_Toc152322497)

[Reglament de funcionament del Sistema intern d’Alertes de l’Ajuntament de XXX. 19](#_Toc152322498)

[Preàmbul 19](#_Toc152322499)

[Capítol I. Disposicions generals 20](#_Toc152322500)

[Article 1. Objecte i finalitat 20](#_Toc152322501)

[Article 2. Règim jurídic 21](#_Toc152322502)

[Article 3. Definicions 21](#_Toc152322503)

[Capítol II. Àmbit d’aplicació 21](#_Toc152322504)

[Article 4. Àmbit objectiu 21](#_Toc152322505)

[Article 5. Àmbit subjectiu 21](#_Toc152322506)

[Article 6. Àmbit material 22](#_Toc152322507)

[Capítol III. Sistema intern d’Alertes 22](#_Toc152322508)

[Article 7. Registre de les comunicacions 22](#_Toc152322509)

[Article 8. Responsable del Sistema intern d’Alertes 23](#_Toc152322510)

[Article 9. Funcions del responsable del Sistema intern d’Alertes 23](#_Toc152322511)

[Article 10. Canal intern d’alertes 24](#_Toc152322512)

[Article 11. Mitjans compartits 24](#_Toc152322513)

[Article 12. Confidencialitat i anonimat 24](#_Toc152322514)

[Capítol IV. Procediment de tramitació de les comunicacions 24](#_Toc152322515)

[Article 13. Requisits i forma de presentació de les comunicacions 24](#_Toc152322516)

[Article 14. Contingut de les comunicacions 25](#_Toc152322517)

[Article 15. Comunicació amb l’informant 25](#_Toc152322518)

[Article 16. Recepció de les comunicacions 25](#_Toc152322519)

[Article 17. Admissió de les comunicacions 26](#_Toc152322520)

[Article 18. Comprovació dels fets 26](#_Toc152322521)

[Article 19. Deure de col·laboració en les tasques de comprovació 27](#_Toc152322522)

[Article 20. Termini per respondre les actuacions d’investigació 27](#_Toc152322523)

[Article 21. Compareixença de la persona afectada 27](#_Toc152322524)

[Article 22. Finalització del procediment 27](#_Toc152322525)

[Article 23. Resposta a la comunicació 28](#_Toc152322526)

[Capítol V. Tractament de dades personals 28](#_Toc152322527)

[Article 24. Tractament de dades personals 28](#_Toc152322528)

[Capítol VI. Publicitat i transparència 28](#_Toc152322529)

[Article 25. Publicitat del Sistema intern d’Alertes 28](#_Toc152322530)

[Disposició transitòria 28](#_Toc152322531)

[Annex 3. Model d’aprovació de la Instrucció 30](#_Toc152322532)

[EXPEDIENT D’APROVACIÓ DE LA INSTRUCCIÓ DE FUNCIONAMENT DELS SISTEMA INTERN D’ALERTES 30](#_Toc152322533)

[Annex 3a: Model tipus d'Informe jurídic en relació amb l'aprovació de la Instrucció del funcionament dels sistema intern de alertes de l' Ajuntament de xxx 31](#_Toc152322534)

[Annex 3b: Model tipus de Decret d'Alcaldia d'aprovació de la Instrucció de funcionament del Sistema intern d’Alertes de l'Ajuntament de xxx 33](#_Toc152322535)

[Annex 4. Model de designació de Responsable del Sistema d’alertes 36](#_Toc152322536)

[EXPEDIENT DE DESIGNACIÓ DEL RESPONSABLE DEL SISTEMA INTERN D’ALERTES: 36](#_Toc152322537)

[Annex 4a: Model tipus d'Informe jurídic de designació del Responsable del Sistema intern d’Alertes 37](#_Toc152322538)

[Annex 4b: Model tipus d’Acta d’informació a la representació legal dels empleats públics del Responsable d’implantació del Sistema intern d’Alertes 39](#_Toc152322539)

[Annex 4c: Model tipus de decret d'alcaldia de designació de responsable del Sistema intern d’Alertes de l'ajuntament de xxx 40](#_Toc152322540)

[Annex 5. Models de sol·licitud a l’AOC del Canal intern d’alertes 43](#_Toc152322541)

# Context

La [Llei 2/2023, de 20 de febrer](https://www.boe.es/buscar/act.php?id=BOE-A-2023-4513), obliga a totes les administracions locals a crear sistemes interns d’alertes (SIA), sense distinció de la seva mida. Per als ajuntaments de menys de 10.000 habitants l’obligació de disposar del SIA entra en vigor el dia 1 de desembre de 2023.

**Què és el SIA?**

El Sistema intern d’Alertes és el mecanisme que integra diverses eines o elements per a facilitar i permetre informar de manera confidencial i segura sobre accions o omissions considerades greus o molt greus, tant d'infraccions penals com administratives, en un context laboral o professional, garantint la protecció de la persona alertadora.

**Com es crea el SIA?**

El SIA es posa en marxa amb els següents elements:

1. Un **canal intern d'alertes** que garanteixi la confidencialitat i facilita l’anonimat
2. Una **regulació** que incorpori la política i estratègia del sistema, el procediment de gestió d’alertes i els mecanismes de protecció de les persones alertadores.
3. Un **responsable del sistema**, que és la persona encarregada de rebre i gestionar les alertes de manera independent i autònoma.

L’estructura organitzativa dels ens locals de menor dimensió (menys de 2.000 habitants) dificulta extraordinàriament el compliment de la Llei 2/2023 i els requisits legals en la creació i funcionament dels SIA. Per tal de facilitar el compliment d’aquestes obligacions, la Xarxa de Governs Oberts de Catalunya ha elaborat uns models tipus de reglament i d’instrucció de regulació del procediment, i uns models tipus de decret d’aprovació de la instrucció i de designació de responsable del sistema interna d’alertes que han de facilitar als ens locals complir amb l’obligació d’aprovar el procediment de recepció i gestió de les alertes, i amb l’aprovació de la política o estratègia del sistema (definida en el preàmbul dels documents).

El Consorci AOC ofereix als ens locals el “Servei de Canal intern d’alertes”. El present document incorpora també els models de sol·licitud d’aquest servei per part del ens locals.

En el marc de la Xarxa de Governs Oberts de Catalunya s’està analitzant el model de suport i d’assessorament als ajuntaments de menys de 10.000 habitants per al compliment de la Llei 2/2023.

# Models d’Instrucció i de Reglament

Els models d’instrucció ([annex 1](#_Annex_1._Model)) i de reglament ([annex 2](#_Annex_2._Model)) del funcionament del Sistema intern d’Alertes d’ens locals han estat desenvolupats mitjançant el consens entre les institucions i entitats membres del Grup de Treball de Bon Govern de la Xarxa de Govern Oberts de Catalunya, amb la col·laboració de l’Associació de Micropobles de Catalunya i l’Oficina Antifrau de Catalunya. Aquests documents tenen com a objectiu proporcionar directrius per a l’aprovació de la disposició reguladora del Sistema intern d’Alertes, en concordança amb la Llei 2/2023, de 20 de febrer, de protecció de les persones que informen sobre infraccions normatives i de lluita contra la corrupció, així com amb la Directiva (UE) 2019/1937 del Parlament i del Consell, de 23 d’octubre de 2019, relativa a la protecció de les persones que informen sobre infraccions del dret de la Unió.

La regulació del procediment de gestió de les alertes que es proposa compleix amb les disposicions de la Llei 2/2023 i pot ser aprovada per l’ens local mitjançant una instrucció interna o un reglament. La Llei no concreta mitjançant quin instrument jurídic s’ha de regular el procediment. La decisió entre regular-ho mitjançant una instrucció, o bé mitjançant un reglament, recau exclusivament en l’ens local i s’ha de basar en raons d’oportunitat. Cal tenir en compte que l'aprovació d'una instrucció i d'un reglament segueixen procediments diferents, malgrat que ambdós instruments serveixin per regular el mateix servei, en aquest cas, el canal intern d’alertes.

En la elecció entre aquests dos instruments jurídics, és important considerar que mentre una instrucció és un acte administratiu de caràcter general que regula el funcionament d'un servei o una activitat específica i pot ser aprovada per una autoritat administrativa, no té la mateixa força vinculant i general que un reglament. Les instruccions guien el funcionament intern de l'administració per regular assumptes interns o de funcionament.

D'altra banda, un reglament és una norma jurídica administrativa amb capacitat per establir regles de compliment obligatori per als seus destinataris. Aquests reglaments defineixen les característiques del servei municipal, els drets i deures dels usuaris, i han de seguir un procediment legalment establert per a la seva elaboració i aprovació.

Amb l'objectiu de facilitar l’elecció entre aquests dos instruments, la Xarxa de Governs Oberts de Catalunya ha desenvolupat un **model d’instrucció** ([annex 1](#_Annex_1._Model)) i un **model de reglament** ([annex 2](#_Annex_2._Model)). Si l’ens local té la intenció d’establir un model propi de canal intern d’alertes que vagi més enllà dels requeriments mínims de la Llei 2/2003, es recomana l’ús del reglament. En cas contrari, des de la Xarxa de Governs Oberts se suggereix l’aprovació d’una instrucció, que, per la seva facilitat d’aprovació, permet complir amb els requeriments legals en un termini més curt i de manera igualment eficaç.

Independentment de l'instrument jurídic escollit per regular el Sistema intern d’Alertes, la Xarxa de Governs Oberts de Catalunya també ha treballat en altres documents necessaris per facilitar el procés de creació del Servei Intern d’Alertes (SIA) i de la designació del seu responsable. Aquests documents inclouen **l’Expedient d’aprovació de la Instrucció de funcionament del Sistema intern d’Alertes** ([annex 3](#Annex3)) i **l’Expedient d’aprovació de la Instrucció de designació del responsable del Sistema intern d’Alertes** ([annex 4](#Annex4)). Cadascun d’aquests expedients disposen d‘un model d’informe jurídic (annex [3a](#Annex3a) i [4a](#Annex4a)), un model de decret d’alcaldia (annex [3b](#Annex3c) i [4c](#Annex4c)), i una acta de consulta a la representació legal dels empleats públics ([annex 4b](#Annex4b)), que l’ajuntament haurà d’adaptar a les seves particularitats.

La Xarxa de Governs Oberts de Catalunya recomana als ens locals catalans la utilització de l'eina tecnològica del Consorci AOC per a la creació d'un canal intern d'alertes. Per sol·licitar l'eina, els ens locals han d'omplir un model de petició, que trobareu a [l’annex 5](#Annex5) d’aquest document.

Finalment, us facilitem un resum de les passes ha seguir per implantar el SIA i diverses infografies que proporcionen una visió ràpida de què és un canal intern d'alertes, dels elements que ha de contenir, i de les passes a seguir per presentar una alerta i la seva tramitació.

|  |
| --- |
| **Taula resum**  **PASSOS A SEGUIR PER A LA IMPLEMENTACIÓ DEL SISTEMA INTERN D’ALERTES** |
| 1. Comunicar als representants dels empleats públics la posada en marxa del SIA ([annex 4b](#Annex4b)). 2. Aprovar el procediment de recepció i gestió de les alertes. Es poden emprar un dels dos instruments següents:                  1.1 Instrucció ([annex 1](#_Annex_1._Model)) +  Expedient d’aprovació ([annex 3](#_Annex_3._Model))                 1.2 Reglament ([annex 2](#_Annex_2._Model)).   1. Designació Responsable del Sistema intern d’Alertes: Expedient d’aprovació ([annex 4](#_EXPEDIENT_DE_DESIGNACIÓ)) 2. [Comunicar a l’Oficina Antifrau la designació de la persona responsable del SIA](https://www.antifrau.cat/ca/autoritat-competent-proteccio-persones-alertadores).   Sol·licitar al Consorci Administració Oberta de Catalunya el servei del Canal intern d’alertes . Procediment de sol·licitud ([annex 5](#_Annex_5._Models)) |

Imatge que conté text, captura de pantalla, Font, Blau elèctric

Descripció generada automàticament



Imatge que conté text, captura de pantalla, Font, Impressió

Descripció generada automàticament



# Annex 1. Model d’Instrucció:

## Instrucció de funcionament del Sistema intern d’Alertes de l’Ajuntament de XXX

### Preàmbul

Com a mostra del compromís amb les polítiques de bon govern i de foment de la cultura de la integritat pública i la probitat institucional, l’Ajuntament de .............. s’ha dotat d’un Sistema intern d’Alertes que permet comunicar, a través dels mitjans habilitats a aquest efecte, alertes sobre accions o omissions que poden constituir infraccions en els termes que descriu aquesta instrucció.

Mitjançant aquesta instrucció es compleix la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, que transposa la Directiva (UE) 2019/1937, del Parlament Europeu i del Consell, de 23 d’octubre de 2019, relativa a la protecció de les persones que informen sobre infraccions del dret de la Unió.

El Sistema intern d’Alertes es configura com el mitjà preferent per presentar alertes i incorpora els canals interns a través dels quals les persones alertadores poden presentar comunicacions amb la garantia de confidencialitat de la seva identitat, per fomentar la comunicació interna de la informació, que ha de permetre a la mateixa administració adoptar les mesures necessàries per fer front a les conductes que poden ser lesives per a l’interès públic.

La defensa de l’interès públic és un dels principis fonamentals que ha de regir l’actuació dels servidors públics. En aquest sentit, la creació del Sistema intern d’Alertes contribueix a facilitar la comunicació de les actuacions que poden amenaçar l’interès públic. Permet, per una banda, esclarir els fets, reconduir les conductes impròpies i revisar les actuacions de l’Administració, i, per altra banda, evitar la normalització i la perpetuació de les conductes impròpies o de les infraccions que es puguin materialitzar. També permet sensibilitzar els servidors públics en matèria d’ètica en la gestió pública a partir de la seva col·laboració en la prevenció i detecció de conductes eventualment fraudulentes.

El Sistema intern d’Alertes es configura com un mecanisme de detecció que permet a l’Ajuntament conèixer les accions o omissions contràries al dret, actuar per defensar l’interès públic, millorar la gestió pública, fer palès el compromís de l’organització i dels servidors públics amb la transparència, l’honestedat i la integritat, i, en últim terme, reforçar la confiança de la ciutadania en les institucions públiques.

D’acord amb aquests objectius, el Sistema intern d’Alertes es configura com una política de foment de l’alerta i de protecció de l’informant que es basa en els principis i finalitats següents:

1. El compromís institucional de l’Ajuntament amb la prevenció del frau, i amb l’observació dels estàndards més elevats en el compliment de la llei i dels principis ètics i normes de conducta que han de regir l’actuació dels servidors públics.
2. Una tolerància zero amb les infraccions de la llei, el frau i la corrupció i una aposta a favor de la integritat, el foment i la millora del bon govern i les bones pràctiques en la gestió pública.
3. El foment d’una cultura organitzativa dissuasiva i preventiva que trenqui el silenci i la impunitat davant de conductes il·legals i impròpies, i també confiable perquè les persones que n’informin no tinguin por de represàlies. Per això, aquest sistema:
   1. Implementa una política favorable a la formulació d’alertes mitjançant accions de difusió i de comunicació del Sistema intern d’Alertes.
   2. Valora el coneixement que tenen les persones relacionades professionalment amb l’Ajuntament sobre amenaces o perjudicis per a l’interès públic que sorgeixen en aquest context.
   3. Institueix els sistemes de gestió, l’assignació de responsabilitats i l’assignació de recursos per a l’efectivitat del canal intern d’alertes i la protecció de les persones alertadores.
   4. Procura la rapidesa i l’efectivitat en el trasllat de les alertes als òrgans competents per iniciar els procediments sancionadors i de responsabilització que derivin de la comissió d’infraccions, i per introduir millors pràctiques que coadjuvin a la dissuasió, prevenció i mitigació d’infraccions.
   5. Garanteix la presumpció d’innocència a les persones a les quals s’atribueix la responsabilitat de la infracció i el retorn de les actuacions dutes a terme a la persona que n’ha alertat.
   6. Garanteix la confidencialitat i, si escau, l’anonimat de la persona que ha fet l’alerta.
   7. Assegura la traçabilitat i el rendiment de comptes de les actuacions.
   8. Garanteix mesures de protecció davant d’eventuals represàlies en el cas que les persones alertadores poguessin ser identificades, en coordinació amb altres organismes competents en la matèria, en particular amb l’Oficina Antifrau de Catalunya.

Per garantir el funcionament efectiu del sistema és imprescindible incorporar en la seva configuració mecanismes de protecció de les persones alertadores, per evitar que puguin sofrir represàlies a conseqüència de la presentació de comunicacions. Els actes de represàlia contra les persones alertadores estan prohibits en els termes que defineix la Llei 2/2023, de 20 de febrer. L’Ajuntament ha d’adoptar, en el marc de les seves competències, les mesures de suport i de protecció necessàries per protegir els seus drets i interessos.

Poden acollir-se als mitjans de protecció les persones alertadores que tinguin motius raonables per creure, en vista de les circumstàncies i de la informació de què disposen en el moment de l’alerta, que els fets que denuncien són certs. La protecció de les persones alertadores es manté en els casos en què es comuniqui informació inexacta sobre infraccions a conseqüència d’un error comès de bona fe. Per altra banda, es consideren fetes de mala fe i no gaudeixen de protecció les comunicacions malintencionades, frívoles o abusives dutes a terme per qui comuniqui deliberadament i conscientment informació incorrecta o enganyosa.

La creació del Sistema intern d’Alertes respon a la voluntat de l’Ajuntament d’impulsar polítiques de foment del bon govern i de millora de la qualitat democràtica de les institucions, a l’empara dels sistemes d’integritat institucional.

En aquesta mateixa voluntat s’emmarquen també, entre altres, els codis ètics i els codis de conducta que defineixen els principis ètics i les normes de conducta que han de regir l’actuació dels servidors públics. En aquest sentit, les comunicacions que es presentin a través del canal intern d’alertes de l’Ajuntament que tinguin per objecte informar sobre conductes que podrien constituir infraccions del codi ètic o del codi de conducta de l’Ajuntament han de rebre el tractament que disposa el codi.

### Capítol I. Disposicions generals

#### Article 1. Objecte i finalitat

Aquesta instrucció, que es dicta en compliment del que estableix la Llei 2/2023, de 20 de febrer, de protecció de les persones que informen sobre infraccions normatives i de lluita contra la corrupció, té per objecte la creació i regulació del funcionament del Sistema intern d’Alertes de l’Ajuntament de .............. i de les entitats del seu sector públic amb què comparteixi mitjans.

El Sistema intern d’Alertes està conformat per aquesta instrucció, la política o estratègia del sistema definida en el preàmbul d’aquesta instrucció, el responsable del sistema, i el canal intern d’alertes.

La creació del Sistema intern d’Alertes té els objectius següents:

* Oferir un canal segur i confidencial perquè es pugui informar sobre infraccions que posen en risc l’interès públic.
* Atorgar una protecció adequada davant de les possibles represàlies que puguin patir els informants o persones alertadores.
* Afavorir el compliment normatiu per part dels càrrecs electes, el personal al servei de l’Ajuntament i les persones i entitats que inclou l’àmbit d’aplicació de la Llei 2/2023 i d’aquesta disposició.
* Fomentar i millorar el bon govern i promoure la incorporació dels valors ètics i les bones pràctiques en la gestió pública.
* Enfortir la cultura de la informació i de les estructures d’integritat de les organitzacions.
* Reforçar els mecanismes de prevenció de les infraccions normatives en el si de la institució.

#### Article 2. Règim jurídic

L’organització, l’ús i el funcionament del canal intern d’alertes de l’Ajuntament es regeixen per aquesta instrucció, per la Llei 2/2023 i per la resta de normativa aplicable corresponent.

#### Article 3. Definicions

A l’efecte d’aquesta instrucció, i d’acord amb l’article 5 de la Directiva (UE) 2019/1937, de 23 d’octubre de 2019, s’entén per:

* Infracció: les accions o omissions que siguin il·lícites o que desvirtuïn l’objecte o la finalitat de la normativa inclosa dins l’àmbit material d’aquesta instrucció, i que estiguin relacionades amb els actes i àmbits d’actuació de l’ens local**.**
* Informació (sobre infraccions): la informació, incloses les sospites raonables, sobre infraccions reals o potencials, que s’hagin produït o que molt probablement poden produir-se en l’ens local en què treballa l’informant, o en una altra organització amb la qual l’informant estigui o hagi estat en contacte a conseqüència del seu treball, i sobre els intents d’ocultar aquestes infraccions.
* Comunicació o alerta: la comunicació verbal o per escrit d’informació sobre infraccions.
* Persona Informant: una persona física que comunica o revela públicament informació sobre infraccions obtinguda en el context de les seves activitats laborals.
* Persona afectada: persona física o jurídica a què es fa referència en la comunicació o revelació pública com la persona a qui s’atribueix la infracció o amb la qual s’associa la infracció.

### Capítol II. Àmbit d’aplicació

#### Article 4. Àmbit objectiu

Les comunicacions presentades a través del canal intern d’alertes s’han de referir a conductes dutes a terme en l’àmbit d’actuació de l’Ajuntament de .............. i de les entitats que integren el seu sector públic.

#### Article 5. Àmbit subjectiu

Poden presentar comunicacions al canal intern d’alertes les persones que hagin obtingut informació en un context laboral o professional vinculat amb l’Ajuntament de .............. i les entitats del seu sector públic. Comprenen en tot cas:

1. Els alts càrrecs i el personal directiu, determinats conforme a les normes d’organització de l’Ajuntament.
2. El personal al servei de l’Administració local.
3. Contractistes, subcontractistes i proveïdors, i qualssevol persones que treballin o hagin treballat per a, o sota la seva supervisió.
4. La resta de persones previstes a la Llei 2/2023.

La presentació d’una comunicació per part de l’informant no li confereix, per si sola, la condició d’interessada.

#### Article 6. Àmbit material

Es podran acollir als mitjans de protecció que atorguen aquesta instrucció i la normativa d’aplicació les persones previstes en l’apartat anterior que presentin comunicacions relatives a:

1. Accions o omissions que puguin constituir infraccions penals, o infraccions administratives greus o molt greus.
2. Qualsevol acció o omissió que pugui constituir infracció del dret de la Unió Europea, sempre que:
   1. Es trobin en l’àmbit d’aplicació dels actes de la Unió Europea definits en l’Annex de la Directiva (UE) 2019/1937 del Parlament Europeu i del Consell, de 23 d’octubre de 2019, relativa a la protecció de les persones que informin sobre el Dret de la Unió.
   2. Afectin els interessos financers de la Unió Europea, tal com es defineixen en l’art. 325 del Tractat de funcionament de la Unió Europea (TFUE)
   3. Incideixin en el mercat interior, tal com es defineix en l’art. 26.2 del TFUE.

Els informants que comuniquin infraccions del dret laboral en matèria de seguretat i salut en el treball s’entendran inclosos en l’àmbit d’aplicació d’aquesta instrucció, sens perjudici de la protecció establerta en la normativa sectorial.

Les comunicacions relatives a qüestions que no es trobin incloses en l’àmbit d’aplicació material de la llei descrit en aquest apartat i en l’article 2 de la Llei 2/2023, de 20 de febrer queden fora de l’àmbit de protecció de la llei. Es posarà en coneixement de l’informant aquest extrem, i se l’informarà dels mitjans disponibles per satisfer les seves peticions, sol·licituds, queixes o suggeriments.

### Capítol III. Sistema intern d’Alertes

#### Article 7. Registre de les comunicacions

El Sistema intern d’Alertes ha d’incorporar un registre de totes les comunicacions presentades, a les quals s’ha d’assignar un codi d’identificació propi.

En el registre del Sistema intern d’Alertes s’hi ha de fer constar, respecte de cada comunicació, les informacions rebudes i les investigacions internes que en derivin, garantint en tot cas els requisits de confidencialitat de la llei.

El registre del Sistema intern d’Alertes no és públic, i únicament a petició raonada de l’autoritat judicial competent, mitjançant una interlocutòria, i en el marc d’un procediment judicial o sota la tutela de l’autoritat judicial, es pot accedir totalment o parcialment al contingut del referit registre.

Les dades de caràcter personal que conté el registre de comunicacions es conserven durant el període necessari i proporcionat per complir la seva finalitat i, en tot cas, durant el període que estableix la normativa aplicable.

#### Article 8. Responsable del Sistema intern d’Alertes

Correspon a l’òrgan competent de l’Ajuntament la designació, destitució i cessament del responsable del Sistema intern d’Alertes, amb ple respecte als principis d’igualtat, mèrit, capacitat, i transparència i mitjançant qualsevol dels mecanismes d’accés o provisió que estableix la normativa de funció pública.

El responsable del Sistema ha d’actuar amb independència funcional en l’exercici de les funcions que té atribuïdes d’acord amb aquesta instrucció, sense que es pugui sotmetre a ordres jeràrquiques que en condicionin l’actuació. El desenvolupament d’aquesta actuació no pot justificar-ne el cessament quan actuï en compliment de la Llei 2/2023 i d’aquesta instrucció i no vulneri la normativa aplicable.

El responsable del Sistema pot ser un òrgan unipersonal o col·legiat. En el darrer cas, s’han de delegar en un dels membres de l’òrgan les facultats de gestió del Sistema intern d’Alertes i de tramitació dels expedients d’investigació.

Les persones que integren l’òrgan responsable del Sistema no poden tenir la condició de càrrecs electes o personal eventual de l’ens local.

S’ha de notificar a l’autoritat independent de protecció de l’informant a Catalunya el nomenament i la destitució o el cessament de la persona física individualment designada, i també de les persones que integren l’òrgan col·legiat, a través dels mitjans habilitats a aquest efecte.

Correspon al responsable del sistema la gestió de les comunicacions relatives als fets o conductes susceptibles de constituir una infracció en els termes que descriuen aquesta instrucció i la normativa aplicable.

El responsable del Sistema i totes les persones que tinguin assignades tasques relatives a la gestió de les comunicacions rebudes al Sistema intern d’Alertes tenen el deure de secret sobre totes les informacions i tramitacions que es duguin a terme. El secret s’ha de mantenir en tot moment i també un cop hagin cessat en les seves funcions. Vulnerar-lo constitueix una infracció disciplinària d’acord amb la normativa en vigor.

#### Article 9. Funcions del responsable del Sistema intern d’Alertes

Aquestes són les funcions del responsable del Sistema intern d’Alertes:

1. Rebre i gestionar de manera diligent les informacions i comunicacions presentades al Sistema intern d’Alertes.
2. Gestionar el registre del Sistema intern d’Alertes.
3. Dur a terme les comunicacions amb els informants a través dels mitjans habilitats a aquest efecte.
4. Avaluar la versemblança dels fets exposats en les informacions presentades i determinar si s’admet la comunicació corresponent.
5. Acomplir les tasques de comprovació dels fets susceptibles de constituir una infracció.
6. Sol·licitar, si fos necessari, la col·laboració dels departaments, òrgans i unitats corresponents, i inclús sol·licitar assessorament extern si correspon, per valorar adequadament els fets exposats en la comunicació, garantint en tot cas la confidencialitat de la informació comunicada.
7. Elaborar un informe amb les conclusions de la investigació, i les recomanacions d’actuació o d’arxiu de la comunicació corresponent.
8. Garantir la confidencialitat o l’anonimat de les persones que presentin comunicacions a través del Sistema intern d’Alertes.
9. Protegir els drets de les persones alertadores per tal que no es puguin derivar perjudicis per a qui formula la comunicació amb la creença de la veracitat de la informació que transmet. Per contra, no gaudeixen de protecció les persones que presenten informació incorrecta o enganyosa de manera deliberada i conscient.
10. Articular les mesures de suport i de protecció davant de represàlies dels informants, testimonis i tercers que participin directament o indirectament en la comunicació.
11. Vetllar pels drets de les persones afectades, preservar-ne la identitat i garantir la confidencialitat dels fets i dades comunicats en els termes que estableix la normativa aplicable.
12. Assumir la gestió operativa del registre de tractament de dades de caràcter personal creat a aquest efecte.

Les funcions del responsable del Sistema intern d’Alertes s’entenen sens perjudici de les funcions que corresponguin a la resta d’òrgans de control de l’Ajuntament.

#### Article 10. Canal intern d’alertes

El Sistema intern d’Alertes incorpora un canal intern d’alertes que permet la presentació de comunicacions relatives a conductes vinculades a l’àmbit d’actuació de l’Ajuntament de .............. i als ens integrants del seu sector públic que constitueixin les infraccions que disposa l’àmbit material aplicable d’aquesta instrucció.

Tots els canals interns de l’Ajuntament de .............. aptes per rebre informacions el contingut de les quals quedi dintre de l’àmbit de la Llei 2/2023 i d’aquesta disposició s’integren en el Sistema intern d’Alertes constituït d’acord amb aquesta instrucció.

L’Ajuntament de .............. es reserva la facultat de gestionar els canals interns d’alertes a través d’un tercer extern, acreditant prèviament que no es disposa de mitjans propis suficients per prestar el servei, en els termes que estableix l’art. 116.4.*f* de la Llei de contractes del sector públic. A aquest efecte, es considera “gestió” únicament el procediment de recepció de les comunicacions sobre infraccions, i, en tot cas, té un caràcter exclusivament instrumental.

#### Article 11. Mitjans compartits

Les entitats vinculades a l’Ajuntament de .............. o que en depenen poden compartir amb l’Ajuntament el Sistema intern d’Alertes i els recursos destinats a les investigacions i les tramitacions en els termes que estableix la Llei 2/2023.

#### Article 12. Confidencialitat i anonimat

El Sistema intern d’Alertes de l’Ajuntament de .............. garanteix la confidencialitat de la identitat de l’informant, de qualsevol tercer mencionat en la comunicació i de la persona afectada.

S’articularan els mitjans tècnics perquè els informants puguin presentar les comunicacions de manera anònima.

### Capítol IV. Procediment de tramitació de les comunicacions

#### Article 13. Requisits i forma de presentació de les comunicacions

Les comunicacions s’han de presentar, preferentment de manera telemàtica, en format electrònic al canal intern d’alertes habilitat a tal efecte.

Les comunicacions s’incorporen al Sistema intern d’Alertes per registrar-les en els termes que disposa aquesta instrucció.

#### Article 14. Contingut de les comunicacions

Les comunicacions han de descriure els fets i les circumstàncies amb prou detall per facilitar la identificació de l’acció o omissió infractora i de les persones presumptament responsables. Així mateix, han d’incorporar indicis objectius que n’avalin el contingut. No es pot iniciar cap investigació a partir de simples opinions. Es pot incorporar en la comunicació qualsevol documentació o element que aporti indicis objectius sobre les conductes comunicades.

Les comunicacions no comporten en cap cas la formulació d’un recurs administratiu, ni l’exercici d’accions o reclamacions a les quals tinguin dret les persones que les formulen, i, per tant, no tenen un efecte suspensiu respecte dels terminis legals establerts a aquest efecte.

La presentació de comunicacions al canal intern d’alertes no té l’efecte de presentació al registre general de l’Ajuntament.

#### Article 15. Comunicació amb l’informant

La comunicació amb l’informant es du a terme preferentment mitjançant el canal intern d’alertes de l’Ajuntament.

En presentar la comunicació, l’informant pot indicar un domicili, correu electrònic o lloc segur a l’efecte de rebre les notificacions, o bé renunciar expressament a la recepció de qualsevol comunicació de les actuacions que du a terme el responsable del sistema.

#### Article 16. Recepció de les comunicacions

Les comunicacions rebudes es registren en el Sistema intern d’Alertes de l’Ajuntament de XXX.

S’acredita la rebuda de la comunicació a l’informant en el termini màxim de set dies naturals a comptar de la recepció, excepte que amb aquest tràmit es pugui posar en risc la confidencialitat de la informació o la identitat de l’informant.

Les comunicacions que es rebin per un mitjà diferent dels habilitats en el Sistema intern d’Alertes es remeten sense dilació al responsable del Sistema. Els servidors públics que tinguin accés a aquestes comunicacions tenen un deure de secret respecte de les informacions que contenen les comunicacions i un deure de confidencialitat respecte de la identitat dels informants, de les persones afectades i dels tercers que menciona la informació.

#### Article 17. Admissió de les comunicacions

Un cop rebuda la comunicació, el responsable del sistema du a terme una anàlisi preliminar dels fets comunicats a l’efecte de determinar si es troben inclosos en els àmbits d’aplicació objectiu, material i subjectiu que defineix aquesta instrucció.

Feta aquesta anàlisi, es resol:

* Admetre a tràmit la comunicació.
* Inadmetre la comunicació, en els casos següents:
  + Quan els fets comunicats siguin notòriament falsos, estiguin mancats de fonament de manera manifesta, oexposin arguments fonamentats únicament en opinions.
  + Quan els fets comunicats no constitueixin una infracció de l’ordenament jurídic en els termes que defineix l’àmbit d’aplicació material de la Llei 2/2023 i d’aquesta instrucció.
  + Quan els fets comunicats no aportin informació nova en relació amb comunicacions prèvies sobre les quals s’hagi conclòs el procediment corresponent.
* Remetre la informació a l’Autoritat Judicial o al Ministeri Fiscal quan els fets puguin ser indiciàriament constitutius d’un delicte, i a la Fiscalia Europea quan puguin afectar els interessos financers de la Unió Europea.
* Remetre la comunicació a l’autoritat, entitat o organisme que es consideri competent per tramitar-la.

S’ha de comunicar a l’informant l’admissió o inadmissió de la comunicació. Es pot acumular en la mateixa comunicació a l’informant l’acusament de recepció i la comunicació de l’admissió o inadmissió de la comunicació presentada, i la remissió a les autoritats o òrgans competents.

L’Ajuntament ha d’establir un procediment intern de derivació de les comunicacions que no es trobin incloses en l’àmbit d’aplicació material que descriuen aquesta instrucció i la Llei 2/2023, de 20 de febrer, referides en l’article 6. En tot cas, aquest procediment ha de fixar el següent:

1. Posar en coneixement de l’informant que la comunicació resta fora de l’àmbit de protecció de la Llei 2/2023.
2. Demanar autorització a l’informant per traslladar la comunicació al servei competent de l’Ajuntament.
3. Demanar autorització a l’informant per informar el servei competent de la seva identitat i les dades de contacte a l’efecte de resoldre la situació de què s’ha informat o que s’ha comunicat.
4. Indicar a l’informant on pot plantejar les seves comunicacions.

#### Article 18. Comprovació dels fets

Un cop admesa la comunicació, l’òrgan gestor de les comunicacions comprova els fets que són objecte de la comunicació mitjançant les tasques d’investigació que siguin procedents.

En els supòsits en què es constati que els fets comunicats poden constituir infraccions administratives o il·lícits penals, s’han de suspendre totes les actuacions i remetre la informació als òrgans o autoritats competents, deixant-ne constància en el registre i vetllant perquè no prescriguin les infraccions.

Les actuacions de comprovació s’han de dur a terme d’acord amb els principis de congruència, necessitat, proporcionalitat, celeritat, eficàcia i economia procedimental, respectant en tot cas el principi de màxima reserva, i amb ple respecte a la presumpció d’innocència i a l’honor de les persones afectades.

Es pot mantenir la comunicació amb l’informant i, si es considera necessari, sol·licitar-li informació addicional.

#### Article 19. Deure de col·laboració en les tasques de comprovació

Els càrrecs electes, empleats públics i la resta de persones que formen part de l’àmbit subjectiu d’aplicació d’aquesta norma tenen el deure de prestar la seva col·laboració en les tasques de comprovació que du a terme l’òrgan gestor de les comunicacions, i facilitar l’accés a totes les dades, informació i documentació que els sol·liciti.

L’incompliment d’aquest deure pot comportar responsabilitats d’acord amb la Llei 2/2023, de 20 de febrer.

#### Article 20. Termini per respondre les actuacions d’investigació

El termini màxim per respondre les actuacions d’investigació no pot ser superior a tres mesos a comptar de la recepció de la comunicació o, si no es va remetre un acusament de recepció a l’informant, tres mesos a partir del moment en què s’hagi exhaurit el termini de set dies després de fer-se la comunicació.

En casos d’especial complexitat que requereixin una ampliació del termini, es pot ampliar fins a un màxim de tres mesos addicionals.

#### Article 21. Compareixença de la persona afectada

La persona afectada té dret a ser informada de les accions i omissions que se li atribueixin i a ser escoltada en qualsevol moment. Aquesta comunicació té lloc en el temps i forma que es consideri adequat per garantir el bon fi de la investigació. També se l’informa del tractament de les seves dades personals.

La persona afectada pot presentar al·legacions per escrit i entrevistar-se amb l’òrgan gestor de la comunicació, acompanyada d’un advocat o advocada o d’un representant sindical, si ho considera oportú. Sempre amb un respecte absolut a la presumpció d’innocència, la persona afectada pot exposar la seva versió dels fets i aportar els mitjans de prova que consideri pertinents. En cas d’una entrevista, la informació es documenta en l’acta corresponent, que la persona ha de signar com a mostra de la seva conformitat amb el contingut.

#### Article 22. Finalització del procediment

Un cop fetes les tasques de comprovació, s’ha d’elaborar un informe en què es fa constar si es considera que pot existir o no una conducta subsumida dintre de l’àmbit material de la Llei 2/2023 o d’aquesta instrucció. En l’informe s’ha de deixar constància de les actuacions de comprovació dutes a terme i les conclusions assolides.

Si escau, es proposa a l’òrgan competent la incoació d’expedients administratius per restaurar la legalitat, i l’adopció de mesures sancionadores o disciplinàries per exigir responsabilitats. En qualsevol cas, apreciada l’existència d’un il·lícit penal, s’ha de traslladar a l’autoritat judicial o al ministeri fiscal o, si escau, a la Fiscalia Europea. També es pot acordar que s’arxivin les actuacions, si correspon.

Si en l’informe de conclusions es determina que la comunicació s’ha fet amb ple coneixement de la falsedat de la informació, es pot recomanar l’adopció de les mesures necessàries per exigir responsabilitats.

Les decisions sobre la comprovació o investigació de les alertes no poden ser objecte d’un recurs administratiu ni judicial.

#### Article 23. Resposta a la comunicació

El responsable del sistema ha de proporcionar una resposta a la comunicació en el termini que estableix aquesta instrucció. Conforme a la Directiva (UE) 2019/1937 del Parlament Europeu i del Consell, de 23 d'octubre de 2019, es considera resposta la informació facilitada a l'informant sobre les mesures previstes o adoptades per fer el seguiment de la comunicació, i també els motius d'aquest seguiment. L’informant té dret a conèixer l'estat de tramitació de la seva comunicació i els resultats de la investigació.

### Capítol V. Tractament de dades personals

#### Article 24. Tractament de dades personals

El tractament de les dades de caràcter personal en el marc del Sistema intern d’Alertes es regeix per les disposicions del Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de les dades personals i a la lliure circulació d’aquestes dades; la Llei Orgànica 3/2018, de 5 de desembre, de protecció de dades personals i garantia dels drets digitals; la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció, i la resta de la normativa aplicable.

### Capítol VI. Publicitat i transparència

#### Article 25. Publicitat del Sistema intern d’Alertes

L’Ajuntament ha de proporcionar una informació adequada, clara i d'accés fàcil sobre l'ús dels canals interns d’alertes establerts a l'organització i els principis essencials del procediment de gestió. Aquesta informació s’ha d’incloure en la pàgina d'inici del lloc web en una secció separada i fàcilment identificable.

### Disposició transitòria

Aquesta instrucció és aplicable a conductes que es duguin a terme a partir de la seva entrada en vigor, si bé les mesures de protecció i suport que regula la Llei 2/2023 s’estenen a les comunicacions sobre accions i omissions que recull l’art. 2 presentades a partir de l’entrada en vigor de la Directiva 2019/1937, de 23 d’octubre de 2019, relativa a la protecció de les persones que informin sobre infraccions del dret de la Unió.

# Annex 2. Model de Reglament

## Reglament de funcionament del Sistema intern d’Alertes de l’Ajuntament de XXX.

### Preàmbul

Com a mostra del compromís amb les polítiques de bon govern i de foment de la cultura de la integritat pública i la probitat institucional, l’Ajuntament de .............. s’ha dotat d’un Sistema intern d’Alertes que permet comunicar, a través dels mitjans habilitats a aquest efecte, alertes sobre accions o omissions que poden constituir infraccions en els termes que descriu aquest reglament.

Mitjançant aquest reglament es compleix la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, que transposa la Directiva (UE) 2019/1937 del Parlament Europeu i del Consell, de 23 d’octubre de 2019, relativa a la protecció de les persones que informen sobre infraccions del dret de la Unió.

El Sistema intern d’Alertes es configura com el mitjà preferent per presentar alertes i incorpora els canals interns a través dels quals les persones alertadores poden presentar comunicacions amb la garantia de confidencialitat de la seva identitat, per fomentar la comunicació interna de la informació, que ha de permetre a la mateixa administració adoptar les mesures necessàries per fer front a les conductes que poden ser lesives per a l’interès públic.

La defensa de l’interès públic és un dels principis fonamentals que ha de regir l’actuació dels servidors públics. En aquest sentit, la creació del Sistema intern d’Alertes contribueix a facilitar la comunicació de les actuacions que poden amenaçar l’interès públic. Permet, per una banda, esclarir els fets, reconduir les conductes impròpies i revisar les actuacions de l’Administració, i, per altra banda, evitar la normalització i la perpetuació de les conductes impròpies o de les infraccions que es puguin materialitzar. També permet sensibilitzar els servidors públics en matèria d’ètica en la gestió pública a partir de la seva col·laboració en la prevenció i detecció de conductes eventualment fraudulentes.

El Sistema intern d’Alertes es configura com un mecanisme de detecció que permet a l’Ajuntament conèixer les accions o omissions contràries al dret, actuar per defensar l’interès públic, millorar la gestió pública, fer palès el compromís de l’organització i dels servidors públics amb la transparència, l’honestedat i la integritat, i, en últim terme, reforçar la confiança de la ciutadania en les institucions públiques.

D’acord amb aquests objectius, el Sistema intern d’Alertes es configura com una política de foment de l’alerta i de protecció de l’informant que es basa en els principis i finalitats següents:

1. El compromís institucional de l’Ajuntament amb la prevenció del frau, i amb l’observació dels estàndards més elevats en el compliment de la llei i dels principis ètics i normes de conducta que han de regir l’actuació dels servidors públics.
2. Una tolerància zero amb les infraccions de la llei, el frau i la corrupció i una aposta a favor de la integritat, el foment i la millora del bon govern i les bones pràctiques en la gestió pública.
3. El foment d’una cultura organitzativa dissuasiva i preventiva que trenqui el silenci i la impunitat davant de conductes il·legals i impròpies, i també confiable perquè les persones que n’informin no tinguin por de represàlies. Per això, aquest sistema:
   1. Implementa una política favorable a la formulació d’alertes mitjançant accions de difusió i de comunicació del Sistema intern d’Alertes.
   2. Valora el coneixement que tenen les persones relacionades professionalment amb l’Ajuntament sobre amenaces o perjudicis per a l’interès públic que sorgeixen en aquest context.
   3. Institueix els sistemes de gestió, l’assignació de responsabilitats i l’assignació de recursos per a l’efectivitat del canal intern d’alertes i la protecció de les persones alertadores.
   4. Procura la rapidesa i l’efectivitat en el trasllat de les alertes als òrgans competents per iniciar els procediments sancionadors i de responsabilització que derivin de la comissió d’infraccions, i per introduir millors pràctiques que coadjuvin a la dissuasió, prevenció i mitigació d’infraccions.
   5. Garanteix la presumpció d’innocència a les persones a les quals s’atribueix la responsabilitat de la infracció i el retorn de les actuacions dutes a terme a la persona que n’ha alertat.
   6. Garanteix la confidencialitat i, si escau, l’anonimat de la persona que ha fet l’alerta.
   7. Assegura la traçabilitat i el rendiment de comptes de les actuacions.
   8. Garanteix mesures de protecció davant d’eventuals represàlies en el cas que les persones alertadores poguessin ser identificats, en coordinació amb altres organismes competents en la matèria, en particular amb l’Oficina Antifrau de Catalunya.

Per garantir el funcionament efectiu del sistema és imprescindible incorporar en la seva configuració mecanismes de protecció de les persones alertadores, per evitar que puguin sofrir represàlies com a conseqüència de la presentació de comunicacions. Els actes de represàlia contra les persones alertadores estan prohibits en els termes que defineix la Llei 2/2023, de 20 de febrer. L’Ajuntament ha d’adoptar, en el marc de les seves competències, les mesures de suport i de protecció necessàries per protegir els seus drets i interessos.

Poden acollir-se als mitjans de protecció de les persones alertadores que tinguin motius raonables per creure, en vista de les circumstàncies i de la informació de què disposen en el moment de l’alerta, que els fets que denuncien són certs. La protecció de les persones alertadores es manté en els casos en què es comuniqui informació inexacta sobre infraccions a conseqüència d’un error comès de bona fe. Per altra banda, es consideren fetes de mala fe i no gaudeixen de protecció les comunicacions malintencionades, frívoles o abusives dutes a terme per qui comuniqui deliberadament i conscientment informació incorrecta o enganyosa.

La creació del Sistema intern d’Alertes respon a la voluntat de l’Ajuntament d’impulsar polítiques de foment del bon govern i de millora de la qualitat democràtica de les institucions, a l’empara dels sistemes d’integritat institucional.

En aquesta mateixa voluntat s’emmarquen també, entre altres, els codis ètics i els codis de conducta que defineixen els principis ètics i les normes de conducta que han de regir l’actuació dels servidors públics. En aquest sentit, les comunicacions que es presentin a través del canal intern d’alertes de l’Ajuntament que tinguin per objecte informar sobre conductes que podrien constituir infraccions del codi ètic o del codi de conducta de l’Ajuntament han de rebre el tractament que disposa el codi.

* **Nota explicativa**: les comunicacions relatives a infraccions dels codis de conducta aprovats pels ens locals no es troben incloses en l’àmbit material de la Llei 2/2023 i, per tant, només es poden vehicular pels mitjans que estableix el mateix codi de conducta de cada ens local.

El darrer paràgraf del preàmbul s’ha d’incorporar sempre que s’opti per ampliar l’àmbit material (vegeu la nota explicativa de l’article 6).

### Capítol I. Disposicions generals

#### Article 1. Objecte i finalitat

Aquest reglament, que es dicta en compliment del que estableix la Llei 2/2023, de 20 de febrer, de protecció de les persones que informen sobre infraccions normatives i de lluita contra la corrupció, té per objecte la creació i regulació del funcionament del Sistema intern d’Alertes de l’Ajuntament de .............. i de les entitats del seu sector públic amb què comparteixi mitjans.

El Sistema intern d’Alertes està conformat per aquest reglament; la política o estratègia del sistema, definida en el preàmbul d’aquest reglament; el responsable del sistema, i el canal intern d’alertes.

La creació del Sistema intern d’Alertes té els objectius següents:

* Oferir un canal segur i confidencial perquè es pugui informar sobre infraccions que posen en risc l’interès públic.
* Atorgar una protecció adequada davant de les possibles represàlies que puguin patir els informants o persones alertadores.
* Afavorir el compliment normatiu per part dels càrrecs electes, el personal al servei de l’Ajuntament i les persones i entitats que inclou l’àmbit d’aplicació de la Llei 2/2023 i d’aquesta disposició.
* Fomentar i millorar el bon govern i promoure la incorporació dels valors ètics i les bones pràctiques en la gestió pública.
* Enfortir la cultura de la informació i de les estructures d’integritat de les organitzacions.
* Reforçar els mecanismes de prevenció de les infraccions normatives en el si de la institució.

#### Article 2. Règim jurídic

L’organització, l’ús i el funcionament del canal intern d’alertes de l’Ajuntament es regeixen per aquest reglament, per la Llei 2/2023 i per la resta de normativa aplicable corresponent.

#### Article 3. Definicions

A l’efecte d’aquest reglament, i d’acord amb l’article 5 de la Directiva (UE) 2019/1937, de 23 d’octubre de 2019, s’entén per:

* Infracció: les accions o omissions que siguin il·lícites o que desvirtuïn l’objecte o la finalitat de la normativa inclosa dins l’àmbit material d’aquesta instrucció, i que estiguin relacionades amb els actes i àmbits d’actuació de l’ens local**.**
* Informació (sobre infraccions): la informació, incloses les sospites raonables, sobre infraccions reals o potencials, que s’hagin produït o que molt probablement poden produir-se en l’ens local en què treballa l’informant, o en una altra organització amb la qual l’informant estigui o hagi estat en contacte a conseqüència del seu treball, i sobre els intents d’ocultar aquestes infraccions.
* Comunicació o alerta: la comunicació verbal o per escrit d’informació sobre infraccions.
* Informant: una persona física que comunica o revela públicament informació sobre infraccions obtinguda en el context de les seves activitats laborals.
* Persona afectada: persona física o jurídica a què es fa referència en la comunicació o revelació pública com la persona a qui s’atribueix la infracció o amb la qual s’associa la infracció.

### Capítol II. Àmbit d’aplicació

#### Article 4. Àmbit objectiu

Les comunicacions presentades a través del canal intern d’alertes s’han de referir a conductes dutes a terme en l’àmbit d’actuació de l’Ajuntament de .............. i de les entitats que integren el seu sector públic.

#### Article 5. Àmbit subjectiu

Pot presentar comunicacions al canal intern d’alertes qualsevol persona, a més dels servidors públics de l’Ajuntament de .............. i de les entitats que integren el seu sector públic.

S’admeten informacions presentades per informants que no estiguin dins de l’àmbit subjectiu de la Llei 2/2023, de 20 de febrer, i que puguin constituir accions o omissions contràries al dret o als principis de bon govern.

S’ha de garantir la protecció dels informants i la seva indemnitat, i s’han d’articular les mesures de suport i les mesures de protecció davant de represàlies en el marc de les competències de l’Ajuntament. Queda fora de l’àmbit de protecció de la Llei 2/2023 l’informant que no hagi obtingut la informació en un context laboral o professional relacionat amb l’Ajuntament.

* **Nota explicativa**: l’àmbit subjectiu que estableix l’art. 3 de la Llei 2/2023 es “limita” a persones que obtinguin informació sobre infraccions en un context laboral o professional. En cas que es vulgui ampliar l’àmbit subjectiu per permetre la presentació de comunicacions a terceres persones (per exemple, ciutadans) s’ha de tenir present que els tercers no inclosos en l’àmbit subjectiu de la Llei 2/2023 no estan emparats per aquesta norma, i només es poden acollir als mitjans de protecció habilitats per l’ens local en virtut de la disposició general aprovada, i en el marc de les competències de la institució.

#### Article 6. Àmbit material

S’admeten informacions incloses dintre de l’àmbit material de la Llei 2/2023, de 20 de febrer, i d’altres que puguin constituir accions o omissions contràries al dret o als principis de bon govern. En aquest cas, s’ha de garantir la indemnitat de l’informant, però aquesta indemnitat i la seva comunicació estan fora de l’àmbit de protecció de la Llei 2/2023.

Els informants que comuniquin infraccions del dret laboral en matèria de seguretat i salut en el treball s’entenen inclosos en l’àmbit d’aplicació d’aquest reglament, sens perjudici de la protecció que estableix la normativa sectorial.

Les comunicacions relatives a qüestions que no es trobin incloses en l’àmbit d’aplicació material de la llei que descriuen aquest apartat i l’article 2 de la Llei 2/2023, de 20 de febrer, queden fora de l’àmbit de protecció de la llei. S’ha de posar en coneixement de l’informant aquest aspecte, i informar-lo dels mitjans disponibles per satisfer els seus suggeriments, peticions, sol·licituds o queixes.

* **Nota explicativa**: l’àmbit material que disposa l’art. 2 de la Llei 2/2023 es “limita” a accions o omissions que constitueixen infraccions administratives greus o molt greus, delictes penals o infraccions del dret de la UE (en els termes descrits en l’article). Si es vol ampliar l’àmbit material per permetre la comunicació d’infraccions administratives lleus, vulneracions del codi ètic o codi de conducta de la institució, i infraccions d’altra naturalesa més enllà de la que estableix la Llei, s’estarà innovant l’ordenament jurídic i, per tant, la regulació del procediment haurà de tenir naturalesa de disposició general.

En aquest cas, s’ha de tenir present que les infraccions no incloses en l’àmbit material de la Llei 2/2023 no estan emparades per aquesta norma, i només es poden acollir als mitjans de protecció habilitats per l’ens local en virtut de la disposició general aprovada, i en el marc de les competències de la institució.

Un exemple d’ampliació de l’àmbit material de la Llei 2/23 es pot trobar en [l’Acord de Govern 160/2023, de 25 de juliol, pel qual s'estableix el Sistema intern d’Alertes en Matèria d'Infraccions Normatives i de Conductes Contràries a la Integritat Pública de l'Administració de la Generalitat de Catalunya](https://dogc.gencat.cat/ca/document-del-dogc/?documentId=966000).

### Capítol III. Sistema intern d’Alertes

#### Article 7. Registre de les comunicacions

El Sistema intern d’Alertes ha d’incorporar un registre de totes les comunicacions presentades, a les quals s’ha d’assignar un codi d’identificació propi.

En el registre del Sistema intern d’Alertes s’hi ha de fer constar, respecte de cada comunicació, les informacions rebudes i les investigacions internes que en derivin, garantint en tot cas els requisits de confidencialitat de la llei.

El registre del Sistema intern d’Alertes no és públic, i únicament a petició raonada de l’autoritat judicial competent, mitjançant una interlocutòria, i en el marc d’un procediment judicial o sota la tutela de l’autoritat judicial, es pot accedir totalment o parcialment al contingut del referit registre.

Les dades de caràcter personal que conté el registre de comunicacions es conserven durant el període necessari i proporcionat per complir la seva finalitat i, en tot cas, durant el període que estableix la normativa aplicable.

#### Article 8. Responsable del Sistema intern d’Alertes

Correspon a l’òrgan competent de l’Ajuntament la designació, destitució i cessament del responsable del Sistema intern d’Alertes, amb ple respecte als principis d’igualtat, mèrit, capacitat, concurrència i transparència i mitjançant qualsevol dels mecanismes d’accés o provisió que estableix la normativa de funció pública.

El responsable del sistema ha d’actuar amb independència funcional en l’exercici de les funcions que té atribuïdes d’acord amb aquest reglament, sense que es pugui sotmetre a ordres jeràrquiques que en condicionin l’actuació. El desenvolupament d’aquesta actuació no pot justificar-ne el cessament quan actuï en compliment de la Llei 2/2023 i d’aquest reglament, i no vulneri la normativa aplicable.

El responsable del sistema pot ser un òrgan unipersonal o col·legiat. En el darrer cas, s’han de delegar en un dels membres de l’òrgan les facultats de gestió del Sistema intern d’Alertes i de tramitació dels expedients d’investigació.

Les persones que integren l’òrgan responsable del sistema no poden tenir la condició de càrrecs electes o personal eventual de l’ens local.

S’ha de notificar a l’autoritat independent de protecció de l’informant a Catalunya el nomenament i la destitució o el cessament de la persona física individualment designada, i també de les persones que integren l’òrgan col·legiat, a través dels mitjans habilitats a aquest efecte.

Correspon al responsable del sistema la gestió de les comunicacions relatives als fets o conductes susceptibles de constituir una infracció en els termes que descriuen aquest reglament i la normativa aplicable.

El responsable del sistema i totes les persones que tinguin assignades tasques relatives a la gestió de les comunicacions rebudes al Sistema intern d’Alertes tenen el deure de secret sobre totes les informacions i tramitacions que es duguin a terme. El secret s’ha de mantenir en tot moment i també un cop hagin cessat en les seves funcions. Vulnerar-lo constitueix una infracció disciplinària d’acord amb la normativa en vigor.

* **Nota explicativa**: la Llei 2/2023 no defineix com s’ha de dur a terme el procés de provisió del responsable del Sistema intern d’Alertes. En aquesta redacció alternativa es proposa incorporar una referència a la concurrència en la provisió del responsable del sistema, que s’ha de dur a terme en un procés regit pels principis d’igualtat, mèrit, capacitat i publicitat.

#### Article 9. Funcions del responsable del Sistema intern d’Alertes

Aquestes són les funcions del responsable del Sistema intern d’Alertes:

1. Rebre i gestionar de manera diligent les informacions i comunicacions presentades al Sistema intern d’Alertes.
2. Gestionar el registre del Sistema intern d’Alertes.
3. Dur a terme les comunicacions amb els informants a través dels mitjans habilitats a aquest efecte.
4. Avaluar la versemblança dels fets exposats en les informacions presentades i determinar si s’admet la comunicació corresponent.
5. Acomplir les tasques de comprovació dels fets susceptibles de constituir una infracció.
6. Sol·licitar, si fos necessari, la col·laboració dels departaments, òrgans i unitats corresponents, i inclús sol·licitar assessorament extern si correspon, per valorar adequadament els fets exposats en la comunicació, garantint en tot cas la confidencialitat de la informació comunicada.
7. Elaborar un informe amb les conclusions de la investigació, i les recomanacions d’actuació o d’arxiu de la comunicació corresponent.
8. Garantir la confidencialitat o l’anonimat de les persones que presentin comunicacions a través del Sistema intern d’Alertes.
9. Protegir els drets de les persones alertadores per tal que no es puguin derivar perjudicis per a qui formula la comunicació amb la creença de la veracitat de la informació que transmet. Per contra, no gaudeixen de protecció les persones que presenten informació incorrecta o enganyosa de manera deliberada i conscient.
10. Articular les mesures de suport i de protecció davant de represàlies dels informants, testimonis i tercers que participin directament o indirectament en la comunicació.
11. Vetllar pels drets de les persones afectades, preservar-ne la identitat i garantir la confidencialitat dels fets i dades comunicats en els termes que estableix la normativa aplicable.
12. Assumir la gestió operativa del registre de tractament de dades de caràcter personal creat a aquest efecte.

Les funcions del responsable del Sistema intern d’Alertes s’entenen sens perjudici de les funcions que corresponguin a la resta d’òrgans de control de l’ajuntament.

#### Article 10. Canal intern d’alertes

El Sistema intern d’Alertes incorpora un canal intern telemàtic que permet la presentació de comunicacions relatives a conductes vinculades a l’àmbit d’actuació de l’Ajuntament de .............. i als ens integrants del seu sector públic que constitueixin les infraccions que disposa l’àmbit material aplicable d’aquest reglament.

Tots els canals interns de l’Ajuntament de .............. aptes per rebre informacions el contingut de les quals quedi dintre de l’àmbit de la Llei 2/2023 i d’aquesta disposició s’integren en el Sistema intern d’Alertes constituït d’acord amb aquest reglament.

L’Ajuntament de .............. es reserva la facultat de gestionar els canals interns d’alertes a través d’un tercer extern, acreditant prèviament que no es disposa de mitjans propis suficients per prestar el servei, en els termes que estableix l’art. 116.4.*f* de la Llei de contractes del sector públic. A aquest efecte, es considera “gestió” únicament el procediment de recepció de les comunicacions sobre infraccions, i, en tot cas, té un caràcter exclusivament instrumental.

#### Article 11. Mitjans compartits

Les entitats vinculades a l’Ajuntament de .............. o que en depenen poden compartir amb l’Ajuntament el Sistema intern d’Alertes i els recursos destinats a les investigacions i les tramitacions en els termes que estableix la Llei 2/2023.

#### Article 12. Confidencialitat i anonimat

El Sistema intern d’Alertes de l’Ajuntament de ........ garanteix la confidencialitat de la identitat de l’informant, de qualsevol tercer mencionat en la comunicació i de la persona afectada.

S’articularan els mitjans tècnics perquè els informants puguin presentar les comunicacions de manera anònima.

### Capítol IV. Procediment de tramitació de les comunicacions

#### Article 13. Requisits i forma de presentació de les comunicacions

Les comunicacions s’han de presentar, preferentment de manera telemàtica, en format electrònic al canal intern d’alertes habilitat a aquest efecte.

També s’admet la presentació de comunicacions per escrit o verbalment, o d’ambdues maneres, en els termes següents:

1. Per escrit, adreçant-se al responsable del sistema, mitjançant correu postal, correu electrònic o el registre general de l’Ajuntament, entre altres.
2. Verbalment, per via telefònica o mitjançant el sistema de missatgeria de veu.
3. Mitjançant una reunió presencial, a sol·licitud de l’informant.

En el cas de les comunicacions presentades verbalment o mitjançant una reunió presencial, es documenta la informació, amb el consentiment previ de l’informant. Això es pot fer d’aquestes dues maneres:

1. Es grava la conversa en un format segur, durador i accessible.
2. El responsable del sistema fa una transcripció completa i exacta de la conversa. En aquest cas, es dona l’oportunitat a l’informant de comprovar, rectificar i acceptar la transcripció mitjançant la seva signatura.

Les comunicacions s’incorporen al Sistema intern d’Alertes per registrar-les en els termes que disposa aquest reglament.

* **Nota explicativa**: d’acord amb la Llei 2/2023, es poden admetre les comunicacions de manera verbal o per escrit, o de totes dues formes. Aquesta proposta de redacció incorpora totes dues modalitats, però correspon a cada administració, en virtut de la potestat d’autoorganització, determinar quina o quines modalitats de presentació de les comunicacions admet.

#### Article 14. Contingut de les comunicacions

Les comunicacions han de descriure els fets i les circumstàncies amb prou detall per facilitar la identificació de l’acció o omissió infractora i de les persones presumptament responsables. Així mateix, han d’incorporar indicis objectius que n’avalin el contingut. No es pot iniciar cap investigació a partir de simples opinions. Es pot incorporar en la comunicació qualsevol documentació o element que aporti indicis objectius sobre les conductes comunicades.

Les comunicacions no comporten en cap cas la formulació d’un recurs administratiu, ni l’exercici d’accions o reclamacions a les quals tinguin dret les persones que les formulen, i, per tant, no tenen un efecte suspensiu respecte dels terminis legals establerts a aquest efecte.

La presentació de comunicacions al canal intern d’alertes no té l’efecte de presentació al registre general de l’Ajuntament.

#### Article 15. Comunicació amb l’informant

La comunicació amb l’informant es du a terme preferentment mitjançant el canal intern telemàtic d’alertes de l’Ajuntament.

En presentar la comunicació, l’informant pot indicar un domicili, correu electrònic o lloc segur a l’efecte de rebre les notificacions, o bé renunciar expressament a la recepció de qualsevol comunicació de les actuacions que du a terme el responsable del sistema.

#### Article 16. Recepció de les comunicacions

Les comunicacions rebudes es registren en el Sistema intern d’Alertes de l’Ajuntament de .............. .

S’acredita la rebuda de la comunicació a l’informant en el termini màxim de set dies naturals a comptar de la recepció, excepte que amb aquest tràmit es pugui posar en risc la confidencialitat de la informació o la identitat de l’informant.

Les comunicacions que es rebin per un mitjà diferent dels habilitats en el Sistema intern d’Alertes es remeten sense dilació al responsable del sistema. Els servidors públics que tinguin accés a aquestes comunicacions tenen un deure de secret respecte de les informacions que contenen les comunicacions i un deure de confidencialitat respecte de la identitat dels informants, de les persones afectades i dels tercers que menciona la informació.

#### Article 17. Admissió de les comunicacions

Un cop rebuda la comunicació, el responsable del sistema du a terme una anàlisi preliminar dels fets comunicats a l’efecte de determinar si es troben inclosos en els àmbits d’aplicació objectiu, material i subjectiu que defineix aquest reglament.

Feta aquesta anàlisi, es resol:

* Admetre a tràmit la comunicació.
* Inadmetre la comunicació, en els casos següents:
  + Quan els fets comunicats siguin notòriament falsos, estiguin mancats de fonament de manera manifesta, oexposin arguments fonamentats únicament en opinions.
  + Quan els fets comunicats no constitueixin una infracció de l’ordenament jurídic en els termes que defineix l’àmbit d’aplicació material de la Llei 2/2023 i d’aquest reglament.
  + Quan els fets comunicats no aportin informació nova en relació amb comunicacions prèvies sobre les quals s’hagi conclòs el procediment corresponent.
* Remetre la informació a l’autoritat judicial o al ministeri fiscal quan els fets puguin ser indiciàriament constitutius d’un delicte, i a la Fiscalia Europea quan puguin afectar els interessos financers de la Unió Europea.
* Remetre la comunicació a l’autoritat, entitat o organisme que es consideri competent per tramitar-la.

S’ha de comunicar a l’informant l’admissió o inadmissió de la comunicació. Es pot acumular en la mateixa comunicació a l’informant l’acusament de recepció i la comunicació de l’admissió o inadmissió de la comunicació presentada, i la remissió a les autoritats o òrgans competents.

L’Ajuntament ha d’establir un procediment intern de derivació de les comunicacions que no es trobin incloses en l’àmbit d’aplicació material que descriuen aquest reglament i la Llei 2/2023, de 20 de febrer, referides en l’article 6. En tot cas, aquest procediment ha de fixar el següent:

1. Posar en coneixement de l’informant que la comunicació resta fora de l’àmbit de protecció de la Llei 2/2023.
2. Demanar autorització a l’informant per traslladar la comunicació al servei competent de l’Ajuntament.
3. Demanar autorització a l’informant per informar el servei competent de la seva identitat i les dades de contacte a l’efecte de resoldre la situació de què s’ha informat o que s’ha comunicat.
4. Indicar a l’informant on pot plantejar les seves comunicacions.

* **Nota explicativa**: en la regulació de l’admissió de les comunicacions proposada no es concreta el termini per resoldre sobre l’admissió o inadmissió de la comunicació, i per posar-ho en coneixement de l’informant. Aquest termini no està definit en la Llei 2/2023 amb caràcter general, i es regula només per al canal extern de l’Autoritat Independent de Protecció de l’Informant (art. 18). Correspon a cada ens local, si ho considera oportú, definir aquest termini.

#### Article 18. Comprovació dels fets

Un cop admesa la comunicació, l’òrgan gestor de les comunicacions comprova els fets que són objecte de la comunicació mitjançant les tasques d’investigació que siguin procedents.

En els supòsits en què es constati que els fets comunicats poden constituir infraccions administratives o il·lícits penals, s’han de suspendre totes les actuacions i remetre la informació als òrgans o autoritats competents, deixant-ne constància en el registre i vetllant perquè no prescriguin les infraccions.

Les actuacions de comprovació s’han de dur a terme d’acord amb els principis de congruència, necessitat, proporcionalitat, celeritat, eficàcia i economia procedimental, respectant en tot cas el principi de màxima reserva, i amb ple respecte a la presumpció d’innocència i a l’honor de les persones afectades.

Es pot mantenir la comunicació amb l’informant i, si es considera necessari, sol·licitar-li informació addicional.

#### Article 19. Deure de col·laboració en les tasques de comprovació

Els càrrecs electes, empleats públics i la resta de persones que formen part de l’àmbit subjectiu d’aplicació d’aquesta norma tenen el deure de prestar la seva col·laboració en les tasques de comprovació que du a terme l’òrgan gestor de les comunicacions, i facilitar l’accés a totes les dades, informació i documentació que els sol·liciti.

L’incompliment d’aquest deure pot comportar responsabilitats d’acord amb la Llei 2/2023, de 20 de febrer.

#### Article 20. Termini per respondre les actuacions d’investigació

El termini màxim per respondre les actuacions d’investigació no pot ser superior a tres mesos a comptar de la recepció de la comunicació o, si no es va remetre un acusament de recepció a l’informant, tres mesos a partir del moment en què s’hagi exhaurit el termini de set dies després de fer-se la comunicació.

En casos d’especial complexitat que requereixin una ampliació del termini, es pot ampliar fins a un màxim de tres mesos addicionals.

#### Article 21. Compareixença de la persona afectada

La persona afectada té dret a ser informada de les accions i omissions que se li atribueixin i a ser escoltada en qualsevol moment. Aquesta comunicació té lloc en el temps i forma que es consideri adequat per garantir el bon fi de la investigació. També se l’informa del tractament de les seves dades personals.

La persona afectada pot presentar al·legacions per escrit i entrevistar-se amb l’òrgan gestor de la comunicació, acompanyada d’un advocat o advocada o d’un representant sindical, si ho considera oportú. Sempre amb un respecte absolut a la presumpció d’innocència, la persona afectada pot exposar la seva versió dels fets i aportar els mitjans de prova que consideri pertinents. En cas d’una entrevista, la informació es documenta en l’acta corresponent, que la persona ha de signar com a mostra de la seva conformitat amb el contingut.

#### Article 22. Finalització del procediment

Un cop fetes les tasques de comprovació, s’ha d’elaborar un informe en què es fa constar si es considera que pot existir o no una conducta subsumida dintre de l’àmbit material de la Llei 2/2023 o d’aquest reglament. En l’informe s’ha de deixar constància de les actuacions de comprovació dutes a terme i les conclusions assolides.

Si escau, es proposa a l’òrgan competent la incoació d’expedients administratius per restaurar la legalitat, i l’adopció de mesures sancionadores o disciplinàries per exigir responsabilitats. En qualsevol cas, apreciada l’existència d’un il·lícit penal, s’ha de traslladar a l’autoritat judicial o al ministeri fiscal o, si escau, a la Fiscalia Europea. També es pot acordar que s’arxivin les actuacions, si correspon.

Si en l’informe de conclusions es determina que la comunicació s’ha fet amb ple coneixement de la falsedat de la informació, es pot recomanar l’adopció de les mesures necessàries per exigir responsabilitats.

Les decisions sobre la comprovació o investigació de les alertes no poden ser objecte d’un recurs administratiu ni judicial.

#### Article 23. Resposta a la comunicació

El responsable del sistema ha de proporcionar una resposta a la comunicació en el termini que estableix aquest reglament. Conforme a la Directiva (UE) 2019/1937 del Parlament Europeu i del Consell, de 23 d’octubre de 2019, es considera resposta la informació facilitada a l’informant sobre les mesures previstes o adoptades per fer el seguiment de la comunicació, i també els motius d’aquest seguiment. L’informant té dret a conèixer l’estat de tramitació de la seva comunicació i els resultats de la investigació.

### Capítol V. Tractament de dades personals

#### Article 24. Tractament de dades personals

El tractament de les dades de caràcter personal en el marc del Sistema intern d’Alertes es regeix per les disposicions del Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de les dades personals i a la lliure circulació d’aquestes dades; la Llei Orgànica 3/2018, de 5 de desembre, de protecció de dades personals i garantia dels drets digitals; la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció, i la resta de la normativa aplicable.

### Capítol VI. Publicitat i transparència

#### Article 25. Publicitat del Sistema intern d’Alertes

S’habilita un espai a la pàgina web l’Ajuntament de .............. per facilitar, de manera clara i fàcilment accessible, informació sobre el següent:

* L’ús dels canals interns habilitats per l’Ajuntament.
* Els principis que regeixen la gestió del Sistema intern d’Alertes.
* La normativa reguladora del Sistema intern d’Alertes.
* Les garanties de confidencialitat i que ofereix el Sistema intern d’Alertes.
* Els drets i deures dels informants.
* La persona física responsable del Sistema intern d’Alertes, els membres que conformen l’òrgan responsable del sistema, i la persona encarregada de la gestió i tramitació de les comunicacions.
* Les condicions per acollir-se a la protecció en virtut de la Llei 2/2023, de 20 de febrer.
* Les mesures de suport i protecció dels informants habilitades per l’Ajuntament.
* Informació clara i accessible sobre els canals externs de les autoritats competents i, si escau, dels òrgans, institucions o organismes de la Unió.
* **Nota explicativa**: aquesta proposta de redacció preveu un règim de transparència sobre el Sistema intern d’Alertes que amplia considerablement el que regula l’art. 25 de la Llei 2/2023 i el règim de publicitat activa de la Llei 19/2014, de 29 de desembre, de transparència, accés a la informació pública i bon govern.

Correspon a cada ens local determinar, tenint en compte els mínims que disposa la Llei 2/2023, quina informació publica en relació amb el Sistema intern d’Alertes, garantint de manera escrupolosa la confidencialitat de la informació relativa a les comunicacions, el bon fi de la investigació, el dret a la presumpció d’innocència, el dret a la protecció de dades de caràcter personal i el dret a l’honor.

### Disposició transitòria

Aquest reglament és aplicable a conductes que es duguin a terme a partir de la seva entrada en vigor, si bé les mesures de protecció i suport que regula la Llei 2/2023 s’estenen a les comunicacions sobre accions i omissions que recull l’art. 2 presentades a partir de l’entrada en vigor de la Directiva 2019/1937, de 23 d’octubre de 2019, relativa a la protecció de les persones que informin sobre infraccions del dret de la Unió.

# Annex 3. Model d’aprovació de la Instrucció

## EXPEDIENT D’APROVACIÓ DE LA INSTRUCCIÓ DE FUNCIONAMENT DELS SISTEMA INTERN D’ALERTES

El procediment "Aprovació de la instrucció com a procediment de recepció i tramitació de les comunicacions rebudes en el canal intern d’alertes" té com a **objectiu** validar la instrucció proporcionada per la Xarxa de Governs Oberts de Catalunya que requereix l'aprovació de l'article 5 de la Llei 2/2023, de 20 de febrer, que regula la protecció de les persones que informen sobre infraccions normatives i lluita contra la corrupció.

**L'òrgan competent** per a aquest procediment és l'Alcaldia.

Aquest expedient **es tramita per mitjans electrònics**. I necessàriament ha de contenir un informe jurídic que avaluï la necessitat de l’aprovació d’una Instrucció del Sistema intern d’Alertes de l’ajuntament ([**annex 3a**](#Annex3a)) i el decret d’alcaldia que aprovi la instrucció ([**annex 3b**](#Annex3b)).

La **normativa que regeix aquest procediment** inclou: la Llei 2/2023, de 20 de febrer, la Llei 39/2015 del procediment administratiu comú de les administracions públiques; la Llei 26/2010 de règim jurídic i de procediment de les administracions públiques de Catalunya; i la Llei 7/1985, reguladora de les bases del règim local.

Caldrà comunicar la resolució de l’expedient a la unitat gestora per tal d’incloure el “Sistema intern d’Alertes” **en la pàgina d'inici de la pàgina web de l’Ajuntament**, en una secció separada i fàcilment identificable, on consti la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

### Annex 3a: Model tipus d'Informe jurídic en relació amb l'aprovació de la Instrucció del funcionament dels sistema intern de alertes de l' Ajuntament de xxx

**Assumpte**: Informe Jurídic en relació a l’aprovació de la Instrucció de funcionament del Sistema intern d’Alertes de l’ajuntament.

**Identificació del responsable:** *(nom i cognoms i càrrec que ocupa a l'organització com polític o empleat)*

**Identificació Àrea promotora:**

Àrea promotora: ...

Unitat: ...

Subunitat: ...

**FONAMENTS JURÍDICS:**

L’art. 1 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció estableix que aquesta llei té per finalitat, entre d’altres, atorgar una protecció adequada enfront de les represàlies que puguin sofrir les persones físiques que informin sobre alguna de les accions o omissions a què es refereix l'article 2, a través dels procediments previstos en aquesta, als informants que treballin en el sector privat o públic i que hagin obtingut informació sobre infraccions en un context laboral o professional, segons diu l’art. 3 de la mateixa.

Als efectes de garantir aquesta protecció, la llei preveu la creació de dos canals d’informació, l’intern i l’extern, d’entre els quals l’intern és el preferent per a informar sobre les accions o omissions previstes en l'article 2 de la llei, sempre que es pugui tractar de manera efectiva la infracció i si el denunciant considera que no hi ha risc de represàlia, i diu també que les persones jurídiques obligades per les disposicions del present títol disposaran d'un Sistema intern d’Alertes en els termes establerts en aquesta llei.

En aquest sentit, l’art. 13 de la llei disposa que “Totes les entitats que integren el sector públic estaran obligades a disposar d'un Sistema intern d’Alertes en els termes previstos en aquesta llei”, i que “A l'efecte d'aquesta llei s'entenen compresos en el sector públic (entre d’altres): les entitats que integren l'Administració Local”, mentre que la Disposició transitòria 2a diu que els municipis de menys de 10.000 habitants hauran d’implantar el Sistema intern d’Alertes en el termini màxim de l’1 de desembre de 2023, mentre que els de més habitants ho han d’haver fet en el termini màxim de 3 mesos a partir de l’entrada en vigor d’aquesta llei.

Pel que fa a aquest Sistema intern d’Alertes, l’art. 9 de la llei disposa que l'òrgan d'administració o òrgan de govern de cada entitat o organisme obligat per aquesta llei aprovarà el procediment de gestió d'informacions.

Segons aquest article, el procediment establirà les previsions necessàries perquè el Sistema intern d’Alertes i els canals interns d'informació existents compleixin amb els requisits establerts en aquesta llei. En particular, el procediment respondrà al contingut mínim i principis següents:

1. Identificació del canal o canals interns d'informació als quals s'associen.
2. Inclusió d'informació clara i accessible sobre els canals externs d'informació davant les autoritats competents i, si és el cas, davant les institucions, òrgans o organismes de la Unió Europea.
3. Enviament de justificant de recepció de la comunicació a l'informant, en el termini de set dies naturals següents a la seva recepció, tret que això pugui posar en perill la confidencialitat de la comunicació.
4. Determinació del termini màxim per a donar resposta a les actuacions de recerca, que no podrà ser superior a tres mesos a comptar des de la recepció de la comunicació o, si no es va remetre un justificant de recepció a l'informant, a tres mesos a partir del venciment del termini de set dies després d'efectuar-se la comunicació, excepte casos d'especial complexitat que requereixin una ampliació del termini, i en aquest cas, aquest podrà estendre's fins a un màxim d'altres tres mesos addicionals.
5. Previsió de la possibilitat de mantenir la comunicació amb l'informant i, si es considera necessari, de sol·licitar a la persona informant informació addicional.
6. Establiment del dret de la persona afectada a que se l'informi de les accions o omissions que se li atribueixen, i a ser sentida en qualsevol moment. Aquesta comunicació tindrà lloc en el temps i forma que es consideri adequat per a garantir la bona fi de la recerca.
7. Garantia de la confidencialitat quan la comunicació sigui remesa per canals de denúncia que no siguin els establerts o a membres del personal no responsable del seu tractament, al qual s'haurà format en aquesta matèria i advertit de la tipificació com a infracció molt greu de la seva pèrdua i, així mateix, l'establiment de l'obligació del receptor de la comunicació de remetre-la immediatament al Responsable del Sistema.
8. Exigència del respecte a la presumpció d'innocència i a l'honor de les persones afectades.
9. Respecte de les disposicions sobre protecció de dades personals d'acord amb el que es preveu en el títol VI.
10. Remissió de la informació al Ministeri Fiscal amb caràcter immediat quan els fets poguessin ser indiciàriament constitutius de delicte. En el cas que els fets afectin els interessos financers de la Unió Europea, es remetrà a la Fiscalia Europea.

En aquest sentit, les entitats que conformen la Xarxa de Governs Oberts de Catalunya han posat a disposició dels ens locals un model tipus d’instrucció del Sistema intern d’Alertes, el qual permet ser aprovat directament pels ens locals, que s’annexa en aquest informe.

Pel que respecta a l’òrgan competent dels ajuntaments per a l’aprovació de la instrucció de funcionament del Sistema intern d’Alertes, l’art. 21 de la Llei 7/1985, de 2 d’abril, reguladora de les bases del règim local disposa que “l’alcalde és el president de la corporació i té les atribucions següents (entre d’altres): s) Les altres que expressament li atribueixin la llei, i les que la legislació de l’Estat o de les comunitats autònomes assignin al municipi i no atribueixin a altres òrgans municipals”.

Finalment, caldrà proporcionar aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

**CONCLUSIONS:**

Cal que l’alcaldia, òrgan competent, aprovi la instrucció de funcionament del Sistema intern d’Alertes d’aquest ajuntament que han posat a disposició dels ens locals les entitats que conformen la Xarxa de Governs Oberts de Catalunya, que s’annexa en aquest informe.

Un cop aprovada, cal que es publiqui aquesta aprovació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió.

S'annexa al present informe:

El model d’instrucció de funcionament del Sistema intern d’Alertes que han posat a disposició dels ens locals les entitats que conformen la Xarxa de Governs Oberts de Catalunya.

**PEU DE SIGNATURA**

Signat electrònicament

### Annex 3b: Model tipus de Decret d'Alcaldia d'aprovació de la Instrucció de funcionament del Sistema intern d’Alertes de l'Ajuntament de xxx

**Competència:** ALCALDE (Atribució residual art. 21.1.s) Llei 7/1985)

**1r signant:** ... [Detallar el signatari de la proposta. En cas d’acumular-se la proposta amb l’informe de l’art. 172 del ROF aquest signatari haurà de ser empleat públic]

**Identificació de l’expedient:**

**FETS**

En data ..., la unitat de ... ha informat que cal que aquesta alcaldia, òrgan competent, aprovi la instrucció de funcionament del Sistema intern d’Alertes d’aquest ajuntament.

Igualment, informa que un cop designada, cal procedir a la seva publicació en el portal de transparència de l’Ajuntament.

**FONAMENTS JURÍDICS**

La normativa aplicable és:

* Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.
* Llei 39/2015, d'1 d'octubre, del procediment administratiu comú de les administracions públiques.
* Llei 26/2010, del 3 d'agost, de règim jurídic i de procediment de les administracions públiques de Catalunya.
* Llei 7/1985, de 2 d’abril, reguladora de les bases del règim local.

L’art. 1 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció estableix que aquesta llei té per finalitat, entre d’altres, atorgar una protecció adequada enfront de les represàlies que puguin sofrir les persones físiques que informin sobre alguna de les accions o omissions a què es refereix l'article 2, a través dels procediments previstos en aquesta, als informants que treballin en el sector privat o públic i que hagin obtingut informació sobre infraccions en un context laboral o professional, segons diu l’art. 3 de la mateixa.

Als efectes de garantir aquesta protecció, la llei preveu la creació de dos canals d’informació, l’intern i l’extern, d’entre els quals l’intern és el preferent per a informar sobre les accions o omissions previstes en l'article 2 de la llei, sempre que es pugui tractar de manera efectiva la infracció i si el denunciant considera que no hi ha risc de represàlia, i diu també que les persones jurídiques obligades per les disposicions del present títol disposaran d'un Sistema intern d’Alertes en els termes establerts en aquesta llei.

En aquest sentit, l’art. 13 de la llei disposa que “Totes les entitats que integren el sector públic estaran obligades a disposar d'un Sistema intern d’Alertes en els termes previstos en aquesta llei”, i que “A l'efecte d'aquesta llei s'entenen compresos en el sector públic (entre d’altres): les entitats que integren l'Administració Local”, mentre que la Disposició transitòria 2a diu que els municipis de menys de 10.000 habitants hauran d’implantar el Sistema intern d’Alertes en el termini màxim de l’1 de desembre de 2023, mentre que els de més habitants ho han d’haver fet en el termini màxim de 3 mesos a partir de l’entrada en vigor d’aquesta llei.

Pel que fa a aquest Sistema intern d’Alertes, l’art. 9 de la llei disposa que l'òrgan d'administració o òrgan de govern de cada entitat o organisme obligat per aquesta llei aprovarà el procediment de gestió d'informacions.

Segons aquest article, el procediment establirà les previsions necessàries perquè el Sistema intern d’Alertes i els canals interns d'informació existents compleixin amb els requisits establerts en aquesta llei. En particular, el procediment respondrà al contingut mínim i principis següents:

1. Identificació del canal o canals interns d'informació als quals s'associen.
2. Inclusió d'informació clara i accessible sobre els canals externs d'informació davant les autoritats competents i, si és el cas, davant les institucions, òrgans o organismes de la Unió Europea.
3. Enviament de justificant de recepció de la comunicació a l'informant, en el termini de set dies naturals següents a la seva recepció, tret que això pugui posar en perill la confidencialitat de la comunicació.
4. Determinació del termini màxim per a donar resposta a les actuacions de recerca, que no podrà ser superior a tres mesos a comptar des de la recepció de la comunicació o, si no es va remetre un justificant de recepció a l'informant, a tres mesos a partir del venciment del termini de set dies després d'efectuar-se la comunicació, excepte casos d'especial complexitat que requereixin una ampliació del termini, i en aquest cas, aquest podrà estendre's fins a un màxim d'altres tres mesos addicionals.
5. Previsió de la possibilitat de mantenir la comunicació amb l'informant i, si es considera necessari, de sol·licitar a la persona informant informació addicional.
6. Establiment del dret de la persona afectada a que se l'informi de les accions o omissions que se li atribueixen, i a ser sentida en qualsevol moment. Aquesta comunicació tindrà lloc en el temps i forma que es consideri adequat per a garantir la bona fi de la recerca.
7. Garantia de la confidencialitat quan la comunicació sigui remesa per canals de denúncia que no siguin els establerts o a membres del personal no responsable del seu tractament, al qual s'haurà format en aquesta matèria i advertit de la tipificació com a infracció molt greu de la seva pèrdua i, així mateix, l'establiment de l'obligació del receptor de la comunicació de remetre-la immediatament al Responsable del Sistema.
8. Exigència del respecte a la presumpció d'innocència i a l'honor de les persones afectades.
9. Respecte de les disposicions sobre protecció de dades personals d'acord amb el que es preveu en el títol VI.
10. Remissió de la informació al Ministeri Fiscal amb caràcter immediat quan els fets poguessin ser indiciàriament constitutius de delicte. En el cas que els fets afectin els interessos financers de la Unió Europea, es remetrà a la Fiscalia Europea.

En aquest sentit, les entitats que conformen la Xarxa de Governs Oberts de Catalunya han posat a disposició dels ens locals un model tipus d’instrucció del Sistema intern d’Alertes, el qual permeten ser aprovats directament pels ens locals, i que s’annexa en aquesta proposta de resolució.

Finalment, aquest art. 8 diu que:

1. “L'òrgan d'administració o òrgan de govern de cada entitat o organisme obligat per aquesta llei serà el competent per a la designació de la persona física responsable de la gestió d'aquest sistema o “Responsable del Sistema”, i de la seva destitució o cessament.
2. Si s'optés perquè el Responsable del Sistema fos un òrgan col·legiat, aquest haurà de delegar en un dels seus membres les facultats de gestió del Sistema intern d’Alertes i de tramitació d'expedients de recerca.
3. Tant el nomenament com el cessament de la persona física individualment designada, així com de les integrants de l'òrgan col·legiat hauran de ser notificats a l'Autoritat Independent de Protecció de l'Informant, A.A.I., o, si és el cas, a les autoritats o òrgans competents de les comunitats autònomes, en l'àmbit de les seves respectives competències, en el termini dels deu dies hàbils següents, especificant, en el cas del seu cessament, les raons que han justificat el mateix.
4. El Responsable del Sistema haurà de desenvolupar les seves funcions de manera independent i autònoma respecte de la resta dels òrgans de l'entitat o organisme, no podrà rebre instruccions de cap mena en el seu exercici, i haurà de disposar de tots els mitjans personals i materials necessaris per a dur-les a terme.
5. (...).
6. En les entitats o organismes en què ja existís una persona responsable de la funció de compliment normatiu o de polítiques d'integritat, qualsevol que fos la seva denominació, podrà ser aquesta la persona designada com a Responsable del Sistema, sempre que compleixi els requisits establerts en aquesta llei”.

Pel que respecta a l’òrgan competent dels ajuntaments per a l’aprovació de la instrucció de funcionament del Sistema intern d’Alertes, l’art. 21 de la Llei 7/1985, de 2 d’abril, reguladora de les bases del règim local disposa que “l’alcalde és el president de la corporació i té les atribucions següents (entre d’altres): s) Les altres que expressament li atribueixin la llei, i les que la legislació de l’Estat o de les comunitats autònomes assignin al municipi i no atribueixin a altres òrgans municipals”.

Finalment, caldrà publicar aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

**PART DISPOSITIVA**

**Primer.-** Aprovar la instrucció de funcionament del Sistema intern d’Alertes d’aquest ajuntament que han posat a disposició dels ens locals les entitats que conformen la Xarxa de Governs Oberts de Catalunya, que s’annexa en aquesta resolució.

+

**Segon.-** Comunicar a la unitat gestora aquesta resolució per tal que es publiqui aquesta instrucció en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió.

S'annexa a aquesta proposta de resolució:

El model d’instrucció de funcionament del Sistema intern d’Alertes que han posat a disposició dels ens locals les entitats que conformen la Xarxa de Governs Oberts de Catalunya.

**PEU DE RECURS**

Si es vol impugnar la present resolució, que posa fi a la via administrativa, és procedent interposar recurs contenciós administratiu davant el Jutjat Contenciós Administratiu en el termini de dos mesos a comptar de l'endemà de la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar de l'endemà de la seva notificació.

**PEU DE SIGNATURA**

Signat electrònicament

# Annex 4. Model de designació de Responsable del Sistema d’alertes

## EXPEDIENT DE DESIGNACIÓ DEL RESPONSABLE DEL SISTEMA INTERN D’ALERTES:

Aquest és el procediment d'aprovació de la designació del responsable del Sistema intern d’Alertes, que té per **objecte** designar el Responsable del Sistema intern d’Alertes, tal com obliga l’art. 8 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

**L'òrgan competent** per a aquest procediment és l'Alcaldia.

Aquest expedient es tramita per **mitjans electrònics**. I necessàriament ha de contenir: un **informe jurídic** que avaluï la necessitat designar un Responsable intern d’alertes de l’ajuntament ([annex 4a](#Annex4a)) i el **decret d’alcaldia** que aprovi la designació de responsable ([annex 4b](#Annex4b)).

La **normativa** que regeix aquest procediment inclou: la Llei 2/2023, de 20 de febrer, la Llei 39/2015 del procediment administratiu comú de les administracions públiques; la Llei 26/2010 de règim jurídic i de procediment de les administracions públiques de Catalunya; i la Llei 7/1985, reguladora de les bases del règim local.

Comunicar la resolució a l’Oficina Antifrau de Catalunya; i a la persona o persones interessades, designades com a responsables del sistema. També caldrà notificar a la unitat gestora per tal d’incloure aquesta designació en la pàgina d’inici de la pàgina web de l’Ajuntament, en una secció separada i fàcilment identificable, on consti la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

Aquest procediment en la mesura que conté les dades personals de qui serà designat com a responsable del Sistema intern d’Alertes haurà de respectar també la **normativa de protecció de dades personals**:

* Dades tractades: Nom i cognoms, Designació
* Finalitat del tractament: Nomenament del Responsable del Sistema amb usos també amb fins històrics, estadístics i científics.
* Obligatorietat: Obligatòria per complir amb una obligació legal.
* Legitimació: RGPD i altres normatives legals aplicables.
* Responsable: (Nom de l’Administració) i delegat de protecció de dades (si escau).
* Comunicació de dades: En alguns casos a través de la Llei 19/2014 de transparència.
* Drets de les persones: Accés, rectificació, supressió, limitació i oposició, entre altres.
* Exercici dels drets: Mitjançant un escrit adreçat a l’adreça proporcionada.
* Vies de reclamació: Davant l'Autoritat catalana de protecció de dades si els drets no s’han atès adequadament.
* Termini de conservació de les dades: El temps necessari per complir amb la finalitat i determinar responsabilitats.

### Annex 4a: Model tipus d'Informe jurídic de designació del Responsable del Sistema intern d’Alertes

**Assumpte:** Designació del responsable del Sistema intern d’Alertes.

**Tipus:** Intern

**Identificació del responsable:** *(nom i cognoms i càrrec que ocupa a l'organització com polític o empleat)*

**Identificació Àrea promotora:**

Àrea promotora: ...

Unitat: ...

Subunitat: ...

**FONAMENTS JURÍDICS:**

L’art. 1 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció estableix que aquesta llei té per finalitat, entre d’altres, atorgar una protecció adequada enfront de les represàlies que puguin sofrir les persones físiques que informin sobre alguna de les accions o omissions a què es refereix l'article 2, a través dels procediments previstos en aquesta, als informants que treballin en el sector privat o públic i que hagin obtingut informació sobre infraccions en un context laboral o professional, segons diu l’art. 3 de la mateixa.

Als efectes de garantir aquesta protecció, la llei preveu la creació de dos canals d’informació, l’intern i l’extern, d’entre els quals l’intern és el preferent per a informar sobre les accions o omissions previstes en l'article 2 de la llei, sempre que es pugui tractar de manera efectiva la infracció i si el denunciant considera que no hi ha risc de represàlia, i diu també que les persones jurídiques obligades per les disposicions del present títol disposaran d'un Sistema intern d’Alertes en els termes establerts en aquesta llei.

En aquest sentit, l’art. 13 de la llei disposa que “Totes les entitats que integren el sector públic estaran obligades a disposar d'un Sistema intern d’Alertes en els termes previstos en aquesta llei”, i que “A l'efecte d'aquesta llei s'entenen compresos en el sector públic (entre d’altres): les entitats que integren l'Administració Local”, mentre que la Disposició transitòria 2a diu que els municipis de menys de 10.000 habitants hauran d’implantar el Sistema intern d’Alertes en el termini màxim de l’1 de desembre de 2023, mentre que els de més habitants ho han d’haver fet en el termini màxim de 3 mesos a partir de l’entrada en vigor d’aquesta llei.

Pel que fa a aquest Sistema intern d’Alertes, l’art. 5 de la llei disposa que l'òrgan d'administració o òrgan de govern de cada entitat o organisme obligat per aquesta llei serà el responsable de la seva implantació, prèvia consulta amb la representació legal dels empleats públics, el qual, entre d’altres coses, ha de comptar amb un responsable del sistema en els termes previstos en l'article 8.

Finalment, aquest art. 8 diu que:

1. “L'òrgan d'administració o òrgan de govern de cada entitat o organisme obligat per aquesta llei serà el competent per a la designació de la persona física responsable de la gestió d'aquest sistema o “Responsable del Sistema”, i de la seva destitució o cessament.
2. Si s'optés perquè el Responsable del Sistema fos un òrgan col·legiat, aquest haurà de delegar en un dels seus membres les facultats de gestió del Sistema intern d’Alertes i de tramitació d'expedients d’investigació.
3. Tant el nomenament com el cessament de la persona física individualment designada, així com de les integrants de l'òrgan col·legiat hauran de ser notificats a l'Autoritat Independent de Protecció de l'Informant, A.A.I., o, si és el cas, a les autoritats o òrgans competents de les comunitats autònomes, en l'àmbit de les seves respectives competències, en el termini dels deu dies hàbils següents, especificant, en el cas del seu cessament, les raons que han justificat el mateix.
4. El Responsable del Sistema haurà de desenvolupar les seves funcions de manera independent i autònoma respecte de la resta dels òrgans de l'entitat o organisme, no podrà rebre instruccions de cap mena en el seu exercici, i haurà de disposar de tots els mitjans personals i materials necessaris per a dur-les a terme.
5. (...).
6. En les entitats o organismes en què ja existís una persona responsable de la funció de compliment normatiu o de polítiques d'integritat, qualsevol que fos la seva denominació, podrà ser aquesta la persona designada com a Responsable del Sistema, sempre que compleixi els requisits establerts en aquesta llei”.

Pel que respecta a l’òrgan competent dels ajuntaments per designar la persona física responsable de la gestió d'aquest sistema o “Responsable del Sistema”, i de la seva destitució o cessament, l’art. 21 de la Llei 7/1985, de 2 d’abril, reguladora de les bases del règim local disposa que “l’alcalde és el president de la corporació i té les atribucions següents (entre d’altres): s) Les altres que expressament li atribueixin la llei, i les que la legislació de l’Estat o de les comunitats autònomes assignin al municipi i no atribueixin a altres òrgans municipals”.

Per altra banda, la notificació del nomenament de la persona física individualment designada, així com de les integrants de l'òrgan col·legiat serà a l’Oficina Antifrau de Catalunya, en els termes del que disposen la Llei 14/2008, del 5 de novembre, de l'Oficina Antifrau de Catalunya i les Normes d’actuació i de règim interior de l’Oficina Antifrau de Catalunya.

Un cop designada la persona individual o òrgan col·legiat, que ostentarà la condició de Responsable del Sistema intern d’Alertes, caldrà notificar-li en els termes del que disposa la normativa de procediment administratiu, en concret la Llei 39/2015, d'1 d'octubre, del procediment administratiu comú de les administracions públiques i la Llei 26/2010, del 3 d'agost, de règim jurídic i de procediment de les administracions públiques de Catalunya.

I també caldrà proporcionar aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

**CONCLUSIONS:**

Cal que l’alcaldia, òrgan competent, designi la persona individual o òrgan col·legiat, que ostentarà la condició de Responsable del Sistema intern d’Alertes d’aquest ajuntament.

Un cop designada, cal que es notifiqui el seu nomenament a la persona designada individual o als membres que integren l’òrgan col·legiat, als efectes pertinents i a l’Oficina Antifrau de Catalunya, en el termini dels deu dies hàbils següents.

Així mateix, cal que es proporcioni aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió.

**PEU DE SIGNATURA**

Signat electrònicament

**Annex 4b: Model tipus d’Acta d’informació a la representació legal dels empleats públics del Responsable d’implantació del Sistema intern d’Alertes**

**Núm. XXX**

**ACTA \_\_\_\_\_\_\_\_\_\_\_\_\_\_\_\_\_**

**Data**:

**Horari**:

**Lloc**:

**Hi assisteixen:**

**Ordre del dia:**

* Informació a la representació dels treballadors sobre la designació del Responsable de la implantació del Sistema intern d’Alertes, de conformitat amb l’art.5.1 de la Llei 2/2023, de 20 de febrer , reguladora de la protecció de les persones informen sobre infraccions normatives i de lluita contra la corrupció.

**Desenvolupament de la sessió**

Respecte a l’únic punt de l’ordre del dia, s’explica que la Llei 2/2023, obliga a informar a la representació dels treballadors que l’òrgan de Govern de cada entitat obligada per la llei serà el Responsable de la implantació del Sistema intern d’Alertes i, per tant, l’encarregat de donar impuls a la creació del Sistema intern d’Alertes.

En el cas de l’Ajuntament de XXX..., aquesta responsabilitat serà atribuïda a ... l’ALCALDE/PLE

En aquest sentit, l’art. 8 de la Llei indica que l’òrgan de govern de cada entitat o organisme serà el competent per fer la designació de la persona física responsable de la gestió del sistema o “Responsable del Sistema”, de la seva destitució o cessament.

Per evitar confusions, es destaca que ser Responsable de la implantació del Sistema Intern d'Informació no implica ser l'encarregat de gestionar les alertes que es formulin.

També s’informa que les denúncies s'han de presentar mitjançant un aplicatiu extern als Sistemes informàtics de l’ajuntament, i només l'òrgan instructor hi tindrà accés. Cap altre canal serà vàlid per a la presentació d’aquestes alertes.

I no havent-hi més assumptes per tractar, aixeca la sessió.

### Annex 4c: Model tipus de decret d'alcaldia de designació de responsable del Sistema intern d’Alertes de l'ajuntament de xxx

**Competència:** ALCALDE (Atribució residual art. 21.1.s) Llei 7/1985)

**1r signant:** ... *“Detallar el signatari de la proposta. En cas d’acumular-se la proposta amb l’informe de l’art. 172 del ROF aquest signatari haurà de ser empleat públic”*

**Identificació de l’expedient:**

**FETS**

En data ..., la unitat de ... ha informat que cal que aquesta alcaldia, òrgan competent, designi la persona individual o òrgan col·legiat, que ostentarà la condició de Responsable del Sistema intern d’Alertes d’aquest ajuntament.

En data... s’ha fet una consulta a la representació legal dels empleats públics on se’ls ha informat d’aquesta designació.

Igualment, informa que un cop designada, cal que es notifiqui el seu nomenament a la persona individual designada o als membres que integren l’òrgan col·legiat, als efectes pertinents i a l’Autoritat competent per a la protecció de persones alertadores de l’Oficina Antifrau de Catalunya, en el termini dels deu dies hàbils següents.

Així mateix, informa que cal procedir a la seva publicació en el portal de transparència de l’Ajuntament.

**FONAMENTS JURÍDICS**

La normativa aplicable és:

* Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.
* Llei 39/2015, d'1 d'octubre, del procediment administratiu comú de les administracions públiques.
* Llei 26/2010, del 3 d'agost, de règim jurídic i de procediment de les administracions públiques de Catalunya.
* Llei 7/1985, de 2 d’abril, reguladora de les bases del règim local.

L’art. 1 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció estableix que aquesta llei té per finalitat, entre d’altres, atorgar una protecció adequada enfront de les represàlies que puguin sofrir les persones físiques que informin sobre alguna de les accions o omissions a què es refereix l'article 2, a través dels procediments previstos en aquesta, als informants que treballin en el sector privat o públic i que hagin obtingut informació sobre infraccions en un context laboral o professional, segons diu l’art. 3 de la mateixa.

Als efectes de garantir aquesta protecció, la llei preveu la creació de dos canals d’informació, l’intern i l’extern, d’entre els quals l’intern és el preferent per a informar sobre les accions o omissions previstes en l'article 2 de la llei, sempre que es pugui tractar de manera efectiva la infracció i si el denunciant considera que no hi ha risc de represàlia, i diu també que les persones jurídiques obligades per les disposicions del present títol disposaran d'un Sistema intern d’Alertes en els termes establerts en aquesta llei.

En aquest sentit, l’art. 13 de la llei disposa que “Totes les entitats que integren el sector públic estaran obligades a disposar d'un Sistema intern d’Alertes en els termes previstos en aquesta llei”, i que “A l'efecte d'aquesta llei s'entenen compresos en el sector públic (entre d’altres): les entitats que integren l'Administració Local”, mentre que la Disposició transitòria 2a diu que els municipis de menys de 10.000 habitants hauran d’implantar el Sistema intern d’Alertes en el termini màxim de l’1 de desembre de 2023, mentre que els de més habitants ho han d’haver fet en el termini màxim de 3 mesos a partir de l’entrada en vigor d’aquesta llei.

Pel que fa a aquest Sistema intern d’Alertes, l’art. 5 de la llei disposa que l'òrgan d'administració o òrgan de govern de cada entitat o organisme obligat per aquesta llei serà el responsable de la seva implantació, el qual, entre altres coses, ha de comptar amb un responsable del sistema en els termes previstos en l'article 8.

Finalment, aquest art. 8 diu que:

1. “L'òrgan d'administració o òrgan de govern de cada entitat o organisme obligat per aquesta llei serà el competent per a la designació de la persona física responsable de la gestió d'aquest sistema o “Responsable del Sistema”, i de la seva destitució o cessament.
2. Si s'optés perquè el Responsable del Sistema fos un òrgan col·legiat, aquest haurà de delegar en un dels seus membres les facultats de gestió del Sistema intern d’Alertes i de tramitació d'expedients de recerca.
3. Tant el nomenament com el cessament de la persona física individualment designada, així com de les integrants de l'òrgan col·legiat hauran de ser notificats a l'Autoritat Independent de Protecció de l'Informant, A.A.I., o, si és el cas, a les autoritats o òrgans competents de les comunitats autònomes, en l'àmbit de les seves respectives competències, en el termini dels deu dies hàbils següents, especificant, en el cas del seu cessament, les raons que han justificat el mateix.
4. El Responsable del Sistema haurà de desenvolupar les seves funcions de manera independent i autònoma respecte de la resta dels òrgans de l'entitat o organisme, no podrà rebre instruccions de cap mena en el seu exercici, i haurà de disposar de tots els mitjans personals i materials necessaris per a dur-les a terme.
5. (...).
6. En les entitats o organismes en què ja existís una persona responsable de la funció de compliment normatiu o de polítiques d'integritat, qualsevol que fos la seva denominació, podrà ser aquesta la persona designada com a Responsable del Sistema, sempre que compleixi els requisits establerts en aquesta llei”.

Pel que respecta a l’òrgan competent dels ajuntaments per designar la persona física responsable de la gestió d'aquest sistema o “Responsable del Sistema”, i de la seva destitució o cessament, l’art. 21 de la Llei 7/1985, de 2 d’abril, reguladora de les bases del règim local disposa que “l’alcalde és el president de la corporació i té les atribucions següents (entre d’altres): s) Les altres que expressament li atribueixin la llei, i les que la legislació de l’Estat o de les comunitats autònomes assignin al municipi i no atribueixin a altres òrgans municipals”.

Per altra banda, la notificació del nomenament de la persona física individualment designada, així com de les integrants de l'òrgan col·legiat serà a l’Oficina Antifrau de Catalunya, en els termes del que disposen la Llei 14/2008, del 5 de novembre, de l'Oficina Antifrau de Catalunya i les Normes d’actuació i de règim interior de l’Oficina Antifrau de Catalunya.

Un cop designada la persona individual o òrgan col·legiat, que ostentarà la condició de Responsable del Sistema intern d’Alertes, caldrà notificar-li en els termes del que disposa la normativa de procediment administratiu, en concret la Llei 39/2015, d'1 d'octubre, del procediment administratiu comú de les administracions públiques i la Llei 26/2010, del 3 d'agost, de règim jurídic i de procediment de les administracions públiques de Catalunya.

I també caldrà proporcionar aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió, en els termes del que diu l’art. 25 de la Llei 2/2023, de 20 de febrer, reguladora de la protecció de les persones que informin sobre infraccions normatives i de lluita contra la corrupció.

**PART DISPOSITIVA**

**Primer.-** Designar el sr./la sra. ........ com a Responsable del Sistema / els srs./les sres. ........ com a membres de l’òrgan col·legiat que actuarà com a Responsable del Sistema, qui haurà de delegar en un dels seus membres les facultats de gestió del Sistema intern d’Alertes i de tramitació d'expedients de recerca.

**Segon.-** Notificar aquest nomenament a l’Autoritat competent per a la protecció de persones alertadores de l’Oficina Antifrau de Catalunya en el termini dels deu dies hàbils següents.

**Tercer.-** Notificar aquest nomenament a la/les persona/persones interessada/interessades.

**Quart.-** Comunicar a la unitat gestora aquesta resolució per tal que proporcioni aquesta designació en la pàgina d'inici de la pàgina web de l’Ajuntament, en la secció separada i fàcilment identificable on consta la informació sobre l'ús del canal intern d’alertes implantat i dels principis essencials del procediment de gestió.

**PEU DE RECURS**

Si es vol impugnar la present resolució, que posa fi a la via administrativa, és procedent interposar recurs contenciós administratiu davant el Jutjat Contenciós Administratiu, en el termini de dos mesos a comptar de l'endemà de la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar de l'endemà de la seva notificació.

**PEU DE SIGNATURA**

Signat electrònicament


# Annex 5. Models de sol·licitud a l’AOC del Canal intern d’alertes

\* Actualment, el servei que desplega l’AOC en col·laboració amb la Xarxa de Governs Oberts de Catalunya es troba en fase canvi de denominació. A data d’avui, el servei us ajuda a desplegar el vostre canal intern d’alertes i s’anomena Bústia Ètica.

**Com sol·licitar el servei:**

Trobareu el tràmit per sol·licitar el servei a l’EACAT, accedint com a persona usuària amb els permisos corresponents per a realitzar el tràmit.

La ruta és la següent Tràmits > prestador Consorci AOC, Servei CAOC – Sol·licitud de serveis > Tràmit “Sol·licitud d’alta i modificació dels serveis de l’AOC”:



Per tant, haureu d’emplenar el document PDF de “Sol·licitud d’alta i modificació dels serveis” de l’AOC on haureu de seleccionar el servei de canal d’alertes: **Bústia Ètica – Mòdul de l’ETRAM**.

**Quan trigarà l’AOC en lliurar-me l’accés al servei?**

Aproximadament, en el termini màxim de 72 hores un cop hagi rebut la sol·licitud la unitat de servei es lliurarà l’accés al primer entorn, el de proves.

Normalment, en el termini màxim de 7 dies hàbils un cop rebuda la mateixa a la unitat del servei es lliurarà l’accés a l’entorn real.

Per tant, en disposareu de dos accessos a dues entitats productives, una de proves i la real de la vostra entitat.

**És important que considereu:**

* Que el formulari d’alta s’ha de descarregar des de l’ens que demana el servei.
* Que per poder descarregar el formulari d’alta, cal que el gestor d’usuaris d’EACAT us hagi assignat permisos del “servei CAOC – Sol·licitud de Serveis”.
* Que, un cop emplenat i validat el formulari, caldrà signar-ho electrònicament i enviar-ho a través del botó “Envia” del propi formulari o a través d’EACAT Tràmits > Finestreta de Registre.

**Recursos i altres materials d’acompanyament**

Teniu a la vostra disposició tot un seguit de materials i recursos:

* Plana web del servei: <https://suport-bustiaetica.aoc.cat/hc/ca>
* Plana web de suport del servei:
  + Preguntes freqüents: <https://suport-bustiaetica.aoc.cat/hc/ca>
  + Formulari de sol·licitud de suport: <https://suport-bustiaetica.aoc.cat/hc/ca/requests/new>
* Formacions: <https://campus.aoc.cat/seminaris-web/>
* Canal de novetats: <https://www.aoc.cat/blog/>
* Globaleaks, l’autoria de la solució col·laborativa:
  + Plana web <https://www.globaleaks.org/>
  + Documentació tècnica <https://docs.globaleaks.org/en/main/>
  + Documentació persones usuàries <https://docs.globaleaks.org/en/main/user/index.html>

**Entitats de formació i proves**

Teniu disponibles dues entitats de formació i proves: <https://pilotatge.bustiaetica.pre.seu-e.cat/> i <https://pilotatge.bustiaetica.seu-e.cat/>

Podeu accedir per revisar exemples de canals d’alertes de proves i, en materialitzar el procés de sol·licitud, se us assignarà un entorn a la persona administradora tècnica (tecnològica o de negoci) detallada a la sol·licitud d’alta.

**Informació del servei relacionada amb l’autoria**

El servei es desplega en col·laboració amb la [Xarxa de Governs Oberts de Catalunya](https://governobert.gencat.cat/ca/que-es/Organs-de-coordinacio-impuls-i-control/xarxa-governs-oberts-catalunya/) i està basat en el programari lliure Globaleaks.